2024 m. kovo 4 d.

paslaugų viešojo pirkimo-pardavimo

sutarties Nr. 15R-97

1 priedas

**TECHNINĖ SPECIFIKACIJA**

|  |
| --- |
| **Integruotos baudžiamojo proceso informacinės sistemos programinės įrangos priežiūros paslaugų pirkimas (PPR-1137)** |

|  |
| --- |
| **Reikalavimai susiję, su nacionaliniu saugumu** |
| **Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies ir 9 dalies reikalavimai, susiję su nacionaliniu saugumu:**  **1. Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies reikalavimai, susiję su nacionaliniu saugumu.** Perkančioji organizacija, veikianti srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar valdanti ypatingos svarbos informacinę infrastruktūrą, reikalauja, kad tiekėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad tiekėjo siūlomos paslaugos kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir tiekėjo pasiūlymas atmetamas.  **2. Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai, susiję su nacionaliniu saugumu\*.** Tiekėjas privalo įrodyti, kad siūlomos paslaugos nekelia grėsmės nacionaliniam saugumui, nėra toliau nurodytų aplinkybių: paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.  **Perkančioji organizacija pasiūlymo atitikčiai Lietuvos Respublikos viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja KARTU SU PASIŪLYMU** **PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 TVŪD PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus\*\*: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.**  **Pastabos:**  \*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.  \*\*Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus. |

## BENDRA INFORMACIJA

* 1. **Pirkimo objektas** – Integruotos baudžiamojo proceso informacinės sistemos programinės įrangos priežiūros paslaugos. Šiomis paslaugomis siekiama pakeisti IBPS programinę įrangą bei užtikrinti tinkamą IBPS funkcionalumą, sukuriant naujus ir tobulinant jau esamus funkcionalumus, susijusius su Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos darbuotojų naudojimųsi Integruotos baudžiamojo proceso informacinės sistemos elektroninių paslaugų portalu ikiteisminio tyrimo metu, tikslu teikti ir gauti procesinius dokumentu, susijusius su nepilnamečio proceso dalyvio atstovavimu ikiteisminio tyrimo metu.
  2. **Naudojamos sąvokos ir sutrumpinimai:**

| **Sąvoka/ sutrumpinimas** | **Paaiškinimas** |
| --- | --- |
| ADMIN III | Naudotojų administravimo sistema – Vidaus reikalų informacinės sistemos Naudotojų administravimo posistemė |
| AR | Lietuvos Respublikos adresų registras |
| AUDIT III | Naudotojų auditavimo sistema – Vidaus reikalų informacinės sistemos Naudotojų administravimo posistemė |
| HDR | Habitoskopinių duomenų registras |
| BP | Baudžiamasis procesas |
| Baudžiamojo proceso veiksmai | IT byloje užregistruoti veiksmai (BPK apibrėžti IT veiksmai, procesinės prievartos priemonės, kardomosios priemonės) |
| BPK | Lietuvos Respublikos baudžiamojo proceso kodeksas |
| DB | Duomenų bazė |
| DDR | Daktiloskopinių duomenų registras |
| DNRDR | DNR duomenų registras |
| DARSIS | Didelės apimties rinkmenų saugojimo posistemis, skirtas saugoti IBPS priedus (tame tarpe video ir audio medžiagą). |
| INDR | Ieškomų ir rastų numeruotų bei individualius požymius turinčių daiktų ir dokumentų registras |
| DUVP | Dokumentų ir užduočių valdymo posistemis |
| DVS | Policijos dokumentų valdymo sistema |
| EPP | Elektroninių paslaugų portalas |
| FNTT | Finansinių nusikaltimų tyrimo tarnyba prie Lietuvos Respublikos vidaus reikalų ministerijos |
| GP | Lietuvos Respublikos generalinė prokuratūra |
| GR | Lietuvos Respublikos gyventojų registras |
| IAR | Ieškomų asmenų, neatpažintų lavonų ir nežinomų bejėgių asmenų žinybinis registras |
| IBPS | Integruota baudžiamojo proceso informacinė sistema |
| IBPS EPP | Integruotos baudžiamojo proceso informacinės sistemos Elektroninių paslaugų portalas |
| IGR | Ieškomų ginklų registras |
| ĮKNR | Įtariamųjų, kaltinamųjų ir nuteistųjų registras |
| IPS | Informacinė prokuratūrų sistema |
| IRD | Informatikos ir ryšių departamentas prie Lietuvos Respublikos vidaus reikalų ministerijos |
| IS | Informacinė sistema |
| IT | Ikiteisminis tyrimas |
| ITPR | Ieškomų transporto priemonių registras |
| JAR | Juridinių asmenų registras |
| KP | Kardomoji priemonė |
| KTPR | Lietuvos Respublikos kelių transporto priemonių registras |
| LITEKO | Lietuvos teismų informacinė sistema |
| NTA | Nacionalinė teismų administracija |
| NVŽR | Nusikalstamų veikų žinybinis registras |
| N.SIS | Lietuvos nacionalinė Šengeno informacinė sistema |
| PAGD | Priešgaisrinės apsaugos ir gelbėjimo departamentas prie Lietuvos Respublikos vidaus reikalų ministerijos |
| PASPR | PRĮR policijos areštinių ir sulaikymo patalpų modulis |
| PD | Policijos departamentas prie Lietuvos Respublikos vidaus reikalų ministerijos |
| PĮ | Programinė įranga |
| PO, Perkančioji organizacija | Informatikos ir ryšių departamentas prie Lietuvos Respublikos vidaus reikalų ministerijos |
| PPPTR | Prevencinių poveikio priemonių taikymo registras |
| PRĮR | Policijos registruojamų įvykių registras |
| Rekomendacijos | Lietuvos Respublikos generalinio prokuroro patvirtintos rekomendacijos |
| STT | Lietuvos Respublikos specialiųjų tyrimų tarnyba |
| TAAR | Turto arešto aktų registras |
| TEISIS | Teisinės pagalbos paslaugų informacinė sistema |
| Teikėjas | Organizacija, kuri teiks IBPS programinės įrangos priežiūros paslaugas |
| UR | Užsieniečių registras |
| VRIS | Vidaus reikalų informacinė sistema |
| VRIS CDB | Vidaus reikalų informacinės sistemos centrinis duomenų bankas |
| VRM | Lietuvos Respublikos vidaus reikalų ministerija |
| VRTT | Vidaus reikalų telekomunikacinis tinklas |
| VSAT | Valstybės sienos apsaugos tarnyba prie Lietuvos Respublikos vidaus reikalų ministerijos |
| VTAT | Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos |

* 1. **Informacija apie pirkimo vykdymo aplinką**

Baudžiamasis procesas yra griežtai formalizuotas procesas, kurį reglamentuoja BPK. Baudžiamasis procesas, daugiausia ikiteisminio tyrimo stadija, taip pat turi būti organizuojama remiantis Lietuvos Respublikos generalinio prokuroro rekomendacijomis, bei kitais nacionaliniais teisės aktais.

Pagal BPK ikiteisminis tyrimas prokuroro ar ikiteisminio tyrimo įstaigos pareigūno sprendimu pradedamas gavus skundą, pareiškimą ar pranešimą apie nusikalstamą veiką. Tyrimas pradedamas ir tuomet, jeigu prokuroras ar ikiteisminio tyrimo įstaigos pareigūnas pats nustato nusikalstamos veikos požymius ir surašo dėl to tarnybinį pranešimą. Ikiteisminį tyrimą organizuoja ir jam vadovauja prokuroras, o tyrimą atlieka ikiteisminio tyrimo pareigūnai. Pagal BPK 165 straipsnį pagrindinė ikiteisminio tyrimo įstaiga yra policija. Be policijos, kitos ikiteisminį tyrimą galinčios atlikti įstaigos yra VSAT, STT, Lietuvos kariuomenės Karo policija, FNTT, Muitinės kriminalinė tarnyba, PAGD. Ikiteisminį tyrimą taip pat atlieka esančių tolimajame plaukiojime jūros laivų kapitonai ir Lietuvos kalėjimų tarnybos pareigūnai, areštinių, kardomojo kalinimo ir pataisos įstaigų direktoriai arba jų įgalioti pareigūnai.

Pažymėtina, kad ikiteisminio tyrimo pareigūnas, atliekantis ikiteisminį tyrimą, bei tyrimą kontroliuojantis ir organizuojantis prokuroras, vykdydamas pareigą atskleisti nusikalstamą veiką, privalo pagal savo kompetenciją imtis visų BPK ir kituose įstatymuose numatytų priemonių ir per trumpiausią laiką atlikti tyrimą bei atskleisti nusikalstamą veiką. Šios pareigos vykdymas tiesiogiai susijęs su BPK ir Rekomendacijose reglamentuota baudžiamojo proceso veiksmų atlikimo ir procesinių prievartos priemonių taikymo tvarka ir vadovaujantis šių teisės aktų normomis IBPS realizuotas ikiteisminio tyrimo atlikimo, organizavimo ir kontrolės funkcionalumas.

Taip pat IBPS realizuotas funkcionalumas, sudarantis galimybę ikiteisminio tyrimo pareigūnui atliekančiam ikiteisminį tyrimą, bei tyrimą kontroliuojančiam ir organizuojančiam prokurorui IBPS priemonėmis teikti baudžiamojo proceso dalyviams elektronines paslaugas ir kaupti baudžiamojo proceso dalyviams suteiktų elektroninių paslaugų ir gautus iš baudžiamojo proceso dalyvių duomenis ir informaciją. Sukurtame Elektroninių paslaugų portale (toliau – EPP) tvarkomi ir kaupiami baudžiamojo proceso dalyviams ikiteisminio tyrimo vykdymo ir skundo, pareiškimo ar pranešimo apie nusikalstamą veiką nagrinėjimo (patikslinimo) metu teikiamų elektroninių paslaugų ir gautų iš baudžiamojo proceso dalyvių duomenys ir informacija. Elektroninių paslaugų portale teikiamos šios pagrindinės paslaugos:

1. Ikiteisminio tyrimo procedūros vykdymas, informuojant tyrime dalyvaujantį asmenį apie proceso veiksmo atlikimą;

2. Susipažinimo su ikiteisminio tyrimo bylos ir medžiagos, kurioje priimtas nutarimas atsisakyti pradėti ikiteisminį tyrimą, medžiagos teikimas ir jų kopijų užsakymas;

3. Informavimas apie ikiteisminio tyrimo sprendimus, įvykius;

4. Papildomos, su ikiteisminiu tyrimu susijusios informacijos teikimas;

5. Prašymų, skundų ar kitokių dokumentų, susijusių su ikiteisminio tyrimo procesu, teikimas;

6. Atsakymų į prašymus, skundus, susijusių su ikiteisminio tyrimo procesu, teikimas.

Baudžiamojo proceso metu didelį vaidmenį atlieka VTAT darbuotojai (koordinatoriai, specialistai), kurių viena iš pagrindinių funkcijų baudžiamojo proceso metu atstovauti vaiko interesus (teikti ir gauti procesinius dokumentus susijusius su nepilnamečio proceso dalyvio atstovavimu, kartu su nepilnamečiu proceso dalyviu dalyvauti baudžiamojo proceso veiksmuose), bei ikiteisminio tyrimo pareigūno ar prokuroro prašymu teikti informaciją apie nepilnamečio gyvenimo ir auklėjimo sąlygas.


Siekiant įgyvendinti VTAT darbuotojų vykdomas funkcijas baudžiamojo proceso metu, reikalinga IBPS EPP sukurti naujas funkcijas ir procesus pagal VTAT 12 skyrių, susijusius su budėjimo grafiko bei kitos kontaktinės informacijos, susijusios su VTAT darbuotojo darbu, viešinimu IBPS, planuojamų atlikti skyrių, ikiteisminio tyrimo veiksmų laiko derinimu, procesinių dokumentų, susijusių su nepilnamečio proceso dalyvio atstovavimu baudžiamojo proceso metu, teikimu iš IBPS EPP į IBPS ir gavimu iš IBPS į IBPS EPP, taip pat sukurti bendrą VTAT darbuotojų krūvio ir kontrolės mechanizmą IBPS EPP, bei kitus funkcionalumus susijusius su VTAT vykdomomis funkcijomis.

IBPS yra centralizuota informacinė sistema, kurios funkcijomis naudojasi šios institucijos:

* PD ir kitos policijos įstaigos;
* Generalinė prokuratūra ir apygardų prokuratūros;
* Europos deleguotųjų prokurorų biuras;
* Lietuvos teismai;
* VSAT;
* PAGD;
* FNTT;
* STT;
* Muitinės kriminalinė tarnyba;
* Lietuvos kalėjimų tarnyba ir areštinės, kardomojo kalinimo ir pataisos įstaigos;
* Lietuvos kariuomenės Karo policija;
* Lietuvos Respublikos teisingumo ministerija.

IBPS sudaro šie komponentai:

* IT vykdymo posistemis;
* IT kontrolės posistemis;
* IT teisėjo veiksmų posistemis;
* IBPS integracinė terpė;
* Duomenų mainų posistemis;
* Dokumentų ir užduočių valdymo bei el. pasirašymo posistemis;
* Paieškos posistemis;
* Ataskaitų posistemis;
* Bendrųjų klasifikatorių posistemis;
* Audituojamų įvykių posistemis;
* DARSIS;
* Elektroninių paslaugų portalas.



IBPS sudaro tiek programinė įranga, tiek techninė įranga, tiek ir jos veikimui reikalinga licencinė programinė įranga.

**IBPS sistema yra integruota su:**

* ĮKNR (Įtariamųjų, kaltinamųjų ir nuteistųjų registras);
* NVŽR (Nusikalstamų veikų žinybinis registras);
* IAR (Ieškomų asmenų, neatpažintų lavonų ir nežinomų bejėgių asmenų žinybinis registras);
* IGR (Ieškomų ginklų registras);
* GR (Gyventojų registras);
* JAR (Juridinių asmenų registras);
* UR (Užsieniečių registras);
* HDR (Habitoskopinių duomenų registras);
* TAAR (Turto arešto aktų registras);
* AR (Adresų registras);
* DDR (Daktiloskopinių duomenų registras);
* DNRDR (DNR duomenų registras);
* INDR (Ieškomų ir rastų numeruotų bei individualius požymius turinčių daiktų ir dokumentų registras);
* DVS (Policijos dokumentų valdymo sistema);
* PRĮR (Policijos registruojamų įvykių registras);
* LITEKO (Lietuvos teismų informacinė sistema);
* IPS (Informacinė prokuratūrų sistema);
* ANR (Administracinių nusižengimų registras);
* PPPTR (Prevencinių poveikio priemonių taikymo registras).
* ITPR (Ieškomų transporto priemonių registras);
* KTPR (Lietuvos Respublikos kelių transporto priemonių registras);
* NTR (Nekilnojamojo turto registras);
* TSMPR (Lietuvos Respublikos traktorių, savaeigių ir žemės ūkio mašinų ir jų priekabų registras);
* N.SIS (Lietuvos nacionalinė Šengeno informacinė sistema);
* Interpolo generalinio sekretoriato duomenų bazė;
* Sodra (Valstybinio socialinio draudimo fondo valdybos prie Socialinės apsaugos ir darbo ministerijos informacinė sistema);
* TEISIS (Teisinės pagalbos paslaugų informacinė sistema);
* Advokatų registras;
* MMR (Mokesčių mokėtojų registras);
* i.MAS (Išmanioji mokesčių administravimo informacinė sistema).

Taip pat IBPS sistema yra integruota su PO vidinėmis Vidaus reikalų integracinės platformos sistemomis (klasifikatorių sistema, naudotojų veiksmų audito sistema AUDIT III, naudotojų administravimo sistema ADMIN III ir pan.) ir išorinėmis GP bei NTA naudotojų administravimo sistemomis. Integravimui naudojamos įvairios technologijos (WebServices, PL/SQL ir pan.), vykdomi tiek informacijos teikimo, tiek abipusiai duomenų mainai.

Sistemoje įgyvendintas dokumentų ir užduočių valdymo komponentas DUVP (paremtas licencine programine įranga „Dokumentų valdymo sistemos „Avilys“ platforma ir dokumentų ir užduočių valdymo posistemio programinė įranga“. Dabartinė versija yra DUVP 1.3.9), ikiteisminio tyrimo bylos valdomos kompleksiškai (bylą sudaro nevienarūšių duomenų rinkiniai), kai vieną bylą sudaro loginiais ryšiais susieti saugomi skirtingų rūšių ir formatų dokumentai. Įprastai ikiteisminį tyrimą sudaro vidutiniškai 400 skirtingų rūšių (prašymai, nutarimai, nutartys, protokolai, teisinės pagalbos prašymai ir pan.) dokumentų, turinčių aibę skirtingų metaduomenų (organizacijos duomenys, dalyvių duomenys ir kt. informacija).

* 1. **IBPS architektūra**

IBPS realizuojama kaip Java web aplikacija, kuri diegiama kaip ZK konteineris Apache Tomcat aplikacijų serveryje. Sistemoje naudojama 3 lygių architektūra, kurią sudaro naudotojo, veiklos logikos ir duomenų bazės lygiai:

* Naudotojo lygiui naudojamas ZK Framework  9.0.0;
* Veiklos logikai Spring Framework 4.3.9 servisai;
* Duomenų bazei (Oracle DBVS) Hibernate ORM framework 5.1.0 ir iBATIS.

IBPS EPP realizuota kaip Java web aplikacija. Ji yra trijų lygių architektūros:

* Naudotojo sąsajos lygis – Angular vartotojo sąsaja;
* Verslo logikos lygis – SpringBoot REST komponentas;
* Duomenų lygis – PostreSQL DB ir ActiveMQ.

Duomenų indeksavimui ir paieškai naudojamas Apache Solr (Apache Solr 7.2).


Duomenų modelis sukurtas atsižvelgiant į reikalavimus duomenų struktūroms. Duomenų saugojimui naudojama Oracle duomenų bazės valdymo sistema. Veiklos logikos sluoksnis užtikrina funkcinių komponentų darbą, sąsajas su išorinėmis sistemomis. Šio sluoksnio paslaugų komponentai logiškai atskirti pagal funkcionalumą. Šis sluoksnis – atsakingas už taikomosios PĮ funkcinių modulių darbą (duomenų tvarkymo funkcijos, klasifikatorių tvarkymo funkcijos, jame atliekami visi reikalingi skaičiavimai). Šis paslaugų komponentas bendrauja su duomenų baze. Darbui su duomenų baze naudojamas Hibernate 3 (JPA) objektinio-reliacinio modelių susiejimo karkasas, kuris QL užklausas paverčia į SQL užklausas ir grąžina modelio objektus. IBPS moduliai komunikuoja tiesiogiai tarpusavyje. Sujungimus tarp modulių užtikrina Spring karkasas.

Didelės apimties priedai (video, audio medžiaga, prisegti priedai) saugomi IBPS modulyje – DARSIS (informacija saugoma atskiroje failinėje sistemoje).

Visi IBPS naudotojų veiksmai yra apdorojami auditavimo komponento, kuris transformuoja veiksmo sistemoje duomenis ir siunčia juos į audito įvykių eilę (JMS), kur vėliau duomenys patenka į VRM turimą AUDIT III audituojamų įvykių posistemį. Į audito įvykių eilę išsiųstus pranešimus, nuskaito, validuoja, apdoroja, ir įrašo į AUDIT III duomenų bazę AUDIT III posistemis.

IBPS funkcinės architektūros schemos pavaizduotos žemiau esančiuose paveikslėliuose:

IBPS funkcinės architektūros schema (žr. 1 paveikslėlį).




**1 pav. IBPS funkcinė architektūra**

Žemiau lentelėje detalizuojami IBPS sudarantys posistemiai.

* 1. **IBPS posistemių aprašymai**

| **Nr.** | **Posistemis** | **Funkcijos** |
| --- | --- | --- |
|  | Duomenų mainų posistemis | Vykdomi duomenų mainai tarp IBPS komponentų (posistemių) bei tarp IBPS komponentų ir informacinių sistemų, registrų. |
|  | Dokumentų ir užduočių valdymo posistemis | Vykdomos dokumentų paieškos, sukūrimo, peržiūros, pasirašymo elektroniniu parašu bei užduočių sukūrimo, vykdymo bei valdymo funkcijos. |
|  | DARSIS | Didelės apimties rinkmenų saugojimo posistemis skirtas patogiai įkelti didelės apimties turinį (pvz., video medžiagą) bei jį peržiūrėti tiesiai iš IBPS naudotojo sąsajos. |
|  | Paieškos posistemis | Pagal pasirinktus kriterijus generuojama įvairių IBPS saugomų duomenų paieška. |
|  | Ataskaitų posistemis | Generuojamos ataskaitos apie ikiteisminius tyrimus, atliktus tyrimo veiksmus, registruotas nusikalstamas veikas, kardomąsias ir kitas procesines prievartos priemones, teismo nutartis ir nuosprendžius. |
|  | Bendrųjų klasifikatorių posistemis | Kaupiami, valdomi ir naudojami visų IBPS komponentų klasifikatoriai. |
|  | Audituojamų įvykių posistemis | Registruojami IBPS naudotojų atlikti veiksmai. |
|  | Naudotojų administravimo posistemis | Kaupiama informacija apie hierarchines institucijų organizacines struktūras (juridinių asmenų, jų padalinių ir pareigybių) ir valdomas naudotojų roles ir teises. |
|  | IBPS IT vykdymo posistemis | Tvarkomi ir kaupiami ikiteisminio tyrimo vykdymo ir tarptautinio bendradarbiavimo, baudžiamojo proceso srityje, veiksmai ir duomenys. |
|  | IBPS IT kontrolės posistemis | Tvarkomi ir kaupiami ikiteisminio tyrimo vykdymo, kontrolės ir tarptautinio bendradarbiavimo, baudžiamojo proceso srityje, veiksmai ir duomenys. |
|  | IBPS IT teisėjo veiksmų posistemis | Tvarkomi ir kaupiami ikiteisminio tyrimo teisėjo veiksmai ir duomenys. |
|  | EPP | Tvarkomi ir kaupiami baudžiamojo proceso dalyviams ikiteisminio tyrimo vykdymo ir skundo, pareiškimo ar pranešimo apie nusikalstamą veiką nagrinėjimo (patikslinimo) metu teikiamų elektroninių paslaugų ir gautų iš baudžiamojo proceso dalyvių duomenys ir informacija. |

IBPS išoriniai duomenų srautai pavaizduoti schemoje (žr. 2 paveikslėlį).



**2 pav. IBPS išoriniai duomenų srautai.**

* 1. **IBPS fizinė architektūra**

Žemiau pateikiamoje fizinės architektūros schemoje pavaizduota 3 vnt. tarnybinių stočių (TS1, TS2, TS3), skirtų realizuoti virtualizavimo platformą, 3 vnt. tarnybinių stočių (TS4, TS5, TS6), skirtų realizuoti duomenų mainus su susijusiomis institucijomis, 2 vnt. duomenų saugyklų, skirtų saugoti IBPS tvarkomus duomenis, iš kurių viena naudojama kaip pagrindinė, o kita naudojama kaip rezervinė bei juostų biblioteka (JB1), skirta daryti atsargines duomenų kopijas:



**3 pav. IBPS fizinė architektūra.**

IBPS techninė infrastruktūra yra realizuota virtualizacijos platformoje, kuri paskirstyta per dvi tarnybinių stočių patalpas. Duomenys saugomi dubliuotoje duomenų saugykloje. Duomenų kopijos daromos į juostų biblioteką. Kiekvienoje integruojamoje institucijoje įrengta duomenų mainų tarnybinė stotis, veikianti tinklinių paslaugų (angl. *Web Services*) technologijų pagrindu, skirta realizuoti sąsajas su tos institucijos vidinėmis informacinėmis sistemomis (duomenų bazėmis).

Virtualizacijos platformoje yra šios virtualios tarnybinės stotys:

* Duomenų bazės valdymo,
* Aplikacijų,
* DUVP ir el. pasirašymo,
* Duomenų mainų,
* Analizės ir ataskaitų.

IBPS sistemos naudotojų yra apie 20 200, per mėnesį sukuriama apie 500 000 dokumentų, duomenų saugykla išsiplečia apie 4 TB.

* 1. **IBPS kuriama ir tvarkoma vadovaujantis aktualiomis šių teisės aktų redakcijomis:**

1. BPK;
2. Lietuvos Respublikos baudžiamuoju kodeksu (toliau – BK);
3. Lietuvos Respublikos bausmių vykdymo kodeksu;
4. Lietuvos Respublikos administracinių nusižengimų kodeksu;
5. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
6. 2017 m. spalio 12 d. Tarybos reglamentu (ES) 2017/1939, kuriuo įgyvendinamas tvirtesnis bendradarbiavimas Europos prokuratūros įsteigimo srityje, nustatomas Europos prokuratūros veikimo pagrindas;
7. Lietuvos Respublikos suėmimo vykdymo įstatymu;
8. Lietuvos Respublikos policijos įstatymu;
9. Lietuvos Respublikos prokuratūros įstatymu;
10. Lietuvos Respublikos teismų įstatymu;
11. Lietuvos Respublikos nacionalinės teismų administracijos įstatymu;
12. Lietuvos Respublikos asmens duomenų, tvarkomų nusikalstamų veikų prevencijos, tyrimo, atskleidimo ar baudžiamojo persekiojimo už jas, bausmių vykdymo arba nacionalinio saugumo ar gynybos tikslais, teisinės apsaugos įstatymu;
13. Lietuvos Respublikos teisės gauti informaciją ir duomenų pakartotinio naudojimo įstatymu;
14. Lietuvos Respublikos kibernetinio saugumo įstatymu;
15. Lietuvos Respublikos valstybės informacinių išteklių valdymo įstatymu;
16. Lietuvos Respublikos smurtiniais nusikaltimais padarytos žalos kompensavimo įstatymu;
17. Lietuvos Respublikos apsaugos nuo smurto artimoje aplinkoje įstatymu;
18. Valstybės informacinių sistemų steigimo, kūrimo modernizavimo ir likvidavimo tvarkos aprašu, patvirtintu Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;
19. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;
20. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
21. Integruotos baudžiamojo proceso informacinės sistemos elektroninių paslaugų portalo paslaugų teikimo taisyklėmis, patvirtintomis 2021 m. rugsėjo 13 d. Lietuvos Respublikos vidaus reikalų ministro įsakymu Nr. 1V-718 „Dėl Integruotos baudžiamojo proceso informacinės sistemos elektroninių paslaugų portalo paslaugų teikimo taisyklių patvirtinimo“;
22. Baudžiamosios bylos duomenų tvarkymo elektronine forma ikiteisminio tyrimo metu tvarkos aprašu, patvirtintu Lietuvos Respublikos vidaus reikalų ministro ir Lietuvos Respublikos generalinio prokuroro 2016 m. sausio 29 d. įsakymu Nr. 1V-67/I-31 „Dėl Baudžiamosios bylos duomenų tvarkymo elektronine forma ikiteisminio tyrimo metu tvarkos aprašo patvirtinimo“;
23. Nusikalstamų veikų žinybinio registro objektų pagrindinių statistinių rodiklių apskaičiavimo taisyklėmis, patvirtintomis Lietuvos Respublikos vidaus reikalų ministro 2016 m. spalio 25 d. įsakymu Nr.  1V-758 „Dėl Nusikalstamų veikų žinybinio registro objektų pagrindinių statistinių rodiklių apskaičiavimo taisyklių patvirtinimo“;
24. Nusikalstamų veikų žinybinio registro duomenų tvarkymo taisyklėmis, patvirtintomis Lietuvos Respublikos vidaus reikalų ministro 2016 m. spalio 31 d. įsakymu Nr.  1V-776 „Dėl Nusikalstamų veikų žinybinio registro duomenų tvarkymo taisyklių patvirtinimo“;
25. Europos arešto orderio išdavimo ir asmens perėmimo pagal Europos arešto orderį taisyklėmis, patvirtintomis Lietuvos Respublikos teisingumo ministro ir Lietuvos Respublikos generalinio prokuroro 2004 m. rugpjūčio 26 d. įsakymu Nr. 1R-195/I-114 „Dėl Europos arešto orderio išdavimo ir asmens perėmimo pagal Europos arešto orderį taisyklių patvirtinimo“;
26. Lietuvos Respublikos generalinio prokuroro 2014 m. gruodžio 29 d. įsakymu Nr. I-288 „Dėl baudžiamojo proceso dokumentų formų patvirtinimo“ su visais jo pakeitimais;
27. Lietuvos Respublikos generalinio prokuroro 2016 m. vasario 2 d. įsakymu Nr. I-33 „Dėl baudžiamojo proceso dokumentų formų patvirtinimo
28. Lietuvos Respublikos generalinio prokuroro 2016 m. gegužės 16 d. įsakymu Nr. I-122 „Dėl baudžiamojo proceso dokumentų formų patvirtinimo“ su visais jo pakeitimais;
29. Lietuvos Respublikos generalinio prokuroro 2017 m. vasario 28 d. įsakymu Nr. I-55 „Dėl baudžiamojo proceso dokumentų formų patvirtinimo“;
30. Lietuvos Respublikos teisingumo ministro 2015 m. kovo 30 d. įsakymu Nr. 1R-89 „Dėl pavyzdinių formų patvirtinimo“;
31. Rekomendacijomis dėl baudžiamosios atsakomybės juridiniams asmenims taikymo, patvirtintomis Lietuvos Respublikos generalinio prokuroro 2004 m. lapkričio 24 d. įsakymu Nr. I‑188 „Dėl Rekomendacijų dėl baudžiamosios atsakomybės juridiniams asmenims taikymo patvirtinimo“;
32. Rekomendacijomis dėl nusikalstamų veikų tyrimų sujungimo ir atskyrimo, patvirtintomis Lietuvos Respublikos generalinio prokuroro 2004 m. sausio 29 d. įsakymu Nr. I-20 „Dėl nusikalstamų veikų tyrimų sujungimo ir atskyrimo rekomendacijų patvirtinimo“;
33. Rekomendacijomis dėl ikiteisminio tyrimo pradžios ir jos registravimo tvarkos, patvirtintomis Lietuvos Respublikos generalinio prokuroro 2008 m. rugpjūčio 11 d. įsakymu Nr. I‑110 „Dėl Rekomendacijų dėl ikiteisminio tyrimo pradžios ir jos registravimo tvarkos patvirtinimo“;
34. Rekomendacijomis dėl finansų tyrimo, patvirtintomis Lietuvos Respublikos generalinio prokuroro 2013 m. kovo 19 d. įsakymu Nr. I-73 „Dėl rekomendacijų dėl finansų tyrimo tvirtinimo“;
35. Rekomendacijomis dėl apklausos garso ir vaizdo nuotolinio perdavimo priemonėmis ikiteisminiame tyrime atlikimo ir įforminimo, patvirtintomis Lietuvos Respublikos generalinio prokuroro 2016 m. gegužės 6 d. įsakymu Nr. I-116 „Dėl rekomendacijų dėl apklausos garso ir vaizdo nuotolinio perdavimo priemonėmis ikiteisminiame tyrime atlikimo ir įforminimo patvirtinimo“;
36. Rekomendacijomis dėl Europos tyrimo orderio išdavimo ir siuntimo kitai Europos Sąjungos valstybei narei ikiteisminio tyrimo metu ir Lietuvos Respublikos prokuratūroje gautų Europos tyrimo orderių pripažinimo, patvirtintomis Lietuvos Respublikos generalinio prokuroro 2017 m. birželio 14 d. įsakymu Nr. I-206 „Dėl rekomendacijų dėl Europos tyrimo orderio išdavimo ir siuntimo kitai Europos Sąjungos valstybei narei ikiteisminio tyrimo metu ir Lietuvos Respublikos prokuratūroje gautų Europos tyrimo orderių pripažinimo patvirtinimo“;
37. Rekomendacijomis dėl proceso dalyvių susipažinimo su ikiteisminio tyrimo medžiaga, patvirtintomis Lietuvos Respublikos generalinio prokuroro 2018 m. vasario 14 d. įsakymu Nr. I-57 „Dėl rekomendacijų dėl proceso dalyvių susipažinimo su ikiteisminio tyrimo medžiaga patvirtinimo“, (toliau – Rekomendacijos dėl proceso dalyvių susipažinimo su ikiteisminio tyrimo medžiaga);
38. Rekomendacijomis dėl turto tyrimo, patvirtintomis Lietuvos Respublikos generalinio prokuroro 2018 m. birželio 27 d. įsakymu Nr. I-219 „Dėl rekomendacijų dėl turto tyrimo tvirtinimo“, (toliau – Rekomendacijos dėl turto tyrimo);
39. Ikiteisminio tyrimo terminų kontrolės tvarkos aprašu, patvirtintu Lietuvos Respublikos generalinio prokuroro 2010 m. spalio 15 d. įsakymu Nr. I-142 „Dėl ikiteisminio tyrimo terminų kontrolės tvarkos aprašo patvirtinimo“;
40. Integruotos baudžiamojo proceso informacinės sistemos Elektroninių paslaugų portalo paslaugų teikimo taisyklėmis, patvirtintomis Lietuvos Respublikos vidaus reikalų ministro 2021 m. rugsėjo 13 d. įsakymu Nr. 1V-718 „Dėl Integruotos baudžiamojo proceso informacinės sistemos Elektroninių paslaugų portalo paslaugų teikimo taisyklių patvirtinimo“;
41. Policijos dokumentų valdymo sistemos aprašu, patvirtintu Lietuvos policijos generalinio komisaro 2015 m. kovo 12 d. įsakymu Nr. 5-V-259 „Dėl policijos dokumentų valdymo sistemos aprašo patvirtinimo“;
42. Įtariamųjų, kaltinamųjų ir nuteistųjų registro objektų registravimo ir duomenų teikimo taisyklėmis, patvirtintomis Informatikos ir ryšių departamento prie Lietuvos Respublikos vidaus reikalų ministerijos direktoriaus 2021 m. liepos 21 d. įsakymu Nr. 5V-68 „Dėl Įtariamųjų, kaltinamųjų ir nuteistųjų registro objektų registravimo ir duomenų teikimo taisyklių patvirtinimo“ “;
43. Lietuvos standartu LST EN ISO/IEC 27001;
44. Lietuvos standartu LST EN ISO/IEC 27002.
    1. **IBPS dokumentacija ir išeities tekstai**

IBPS yra sukurta ir sutartį vykdysiančiam paslaugų teikėjui susipažinimui bus pateikta tokia dokumentacija:

* IBPS techninis aprašymas (specifikacija);
* IBPS ir IBPS EPP projektavimo dokumentacija;
* IBPS duomenų modelis;
* IBPS sistemos architektūros dokumentacija;
* IBPS administratoriaus dokumentacija;
* IBPS naudotojo vadovas.

Sutartį vykdysiančiam paslaugų teikėjui bus pateikti IBPS išeities tekstai tokie, kokie yra.

## Pirkimo objektas

2. Pirkimo objektas yra IBPS programinės įrangos priežiūros paslaugos:

2.1. IBPS programinės įrangos kūrimas, modernizavimas ir jos įdiegimas pagal šios Techninės specifikacijos III skyriuje „Reikalavimai IBPS programinės įrangos priežiūrai“ 1 - 4 punktuose nurodytus funkcinius reikalavimus;

2.2 iki 600 val. IBPS priežiūros paslaugų užsakytiems pakeitimams atlikti, Techninės specifikacijos III skyriuje „Reikalavimai IBPS programinės įrangos priežiūrai“ 5 punkto reikalavimus. Perkančioji organizacija neįsipareigoja įsigyti viso nurodyto paslaugų kiekio. Paslaugos pagal šios Techninės specifikacijos III skyriuje „Reikalavimai IBPS programinės įrangos priežiūrai“ nurodytą Nr. 5 reikalavimą užsakomos esant poreikiui;

2.3. suteikta garantinė priežiūra sukurtai / modifikuotai IBPS programinei įrangai sutarties galiojimo laikotarpiu.

Numatoma, kad paslaugų teikėjas Užsakovui taip pat teiks šias su IBPS susijusias paslaugas:

* Sukurtos / modifikuotos IBPS programinės įrangos versijų atnaujinimas, klaidų taisymas;
* Sukurtos / modifikuotos IBPS programinės įrangos priežiūros paslaugos, t. y. konsultacijos telefonu, elektroniniu paštu, Pagalbos tarnybos (angl. *Help Desk*) pagalba ar konsultacijos IBPS įdiegimo vietoje. Konsultacijos turi būti teikiamos darbo dienomis nuo 7.30 val. iki 18.00 val.

Pirkimo užduočiai įvykdyti paslaugų teikėjas privalės:

* Atlikti detalią analizę ir detaliai specifikuoti III skyriuje „Reikalavimai IBPS programinės įrangos priežiūrai“ nurodytus reikalavimus. Analizės ir projektavimo rezultatus dokumentuoti atnaujinant esamą IBPS dokumentaciją;
* IBPS programinę įrangą sukurti, modifikuoti ir įdiegti pagal III skyriuje „Reikalavimai IBPS programinės įrangos priežiūrai“ nurodytus reikalavimus;
* Sukurtą ir modifikuotą IBPS programinę įrangą įdiegti į IRD testinę aplinką ir dalyvauti testavimų metu;
* PO diegiant sukurtą, modifikuotą ir ištestuotą IBPS programinę įrangą į IBPS darbinę aplinką dalyvauti diegimo metu;
* Suteikti IBPS pakeitimams garantinės priežiūros paslaugą;
* Papildomo funkcionalumo realizavimo ar keitimo atvejais pagal PO užsakymus turi būti realizuojamas pilnas IBPS PĮ gamybos ir diegimo ciklas (gamyba, testavimas, diegimas, dokumentacijos atnaujinimas ir pan.);
* Pateikti atnaujintą IBPS techninę dokumentaciją; užtikrinti paslaugų atitiktį organizaciniams ir techniniams kibernetinio saugumo reikalavimams, kurių sąrašas patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“.

## Reikalavimai IBPS programinės įrangos priežiūrai

| **Nr.** | **Reikalavimo aprašymas** |
| --- | --- |
| 1. ***EPP VTAT MODULIO NAUDOTOJŲ TVARKYMO FUNKCIONALUMO SUKŪRIMAS*** | |
| *EPP VTAT modulis turi įgyvendinti šiuos panaudos atvejus (tolimesniuose aprašymuose detalizuojami panaudos atvejų realizavimo reikalavimai):* | |
| 1.1. | ***Sukurti EPP VTAT modulį, kuriame galės dirbti VTAT darbuotojai pagal skirtingas vykdomas pareigines funkcijas:***  **1.1. VTAT duomenų tvarkytojas** (pagrindinis administratorius, kuris IBPS EPP suves duomenis ir tvarkys duomenis apie (žr. procesą P.1.):  - visus VTAT administracinius vienetus (pavadinimas, pavaldumas, kontaktai ir kita aktuali VTAT padalinio informacija);  - visus VTAT koordinatorius (vardas, pavardė, darbovietė, kontaktai ir kita aktuali VTAT darbuotojo informacija);  **1.2. VTAT koordinatorius** – IBPS EPP suves visus VTAT darbuotojus, pagal visus VTAT skyrius, bei nurodys aptarnaujamą teritoriją, darbo laiką ir budėjimo grafiką, tarnybos (padalinio) kontaktus ir kitą padaliniui aktualią informaciją. Taip pat VTAT koordinatorius turi turėti teisę IBPS EPP matyti visas savo pavaldžių specialistų ikiteisminio tyrimo bylas IBPS EPP su teise joje atlikti veiksmus (žr. procesą P.1.).  **1.3. VTAT specialistas** – IBPS EPP suves savo darbo laiką, užimtumą ir budėjimo grafiką, tarnybos (padalinio) kontaktus ir kitą padaliniui aktualią informaciją, vykdys funkcijas, susijusias su vaiko teisėmis (dalyvavimas apklausose, atstovavimas, susipažinimas su ikiteisminiu tyrimu, prašymų, skundų teikimas ir t.t.). IBPS EPP ir IBPS turės dvi procesines padėtis – VTAT specialistas, atstovas pagal įstatymą (VTAT) (žr. procesą P.1.).  **1.4. VTAT administratorius –** turėsteisę matyti visos VTAT informaciją (publikuojamus ikiteisminius tyrimus) IBPS EPP.  VTAT naudotojams turi būti sukurtas procesas, kuris leistų tvarkyti institucijos ir jos darbuotojų informaciją, pagal šį procesą (P.1.):    VTAT darbuotojai turi galėti prisijungti prie EPP VTAT modulio identifikuodamiesi per VIISP. Turi būti sukurtas procesas, kuris prisijungimo metu identifikuotų VTAT naudotoją ir prijungtų jį prie EPP VTAT modulio su tomis funkcijomis, kokios jam yra prieinamos pagal pareigines funkcijas (žr. procesą P.1.).  Atitinkamai turi būti modifikuotas duomenų mainų mechanizmas tarp IBPS ir EPP, kad būtų įgalinta VTAT darbuotojų autentifikacija ir autorizacija, remiantis IBPS suvesta informacija. |
| 1. ***FUNKCIONALUMO, SUSIJUSIO SU DARBO LAIKO VIEŠINIMU IR VIZITŲ DERINIMU SU IKITEISMINIO TYRIMO SUBJEKTU, SUKŪRIMAS IBPS EPP*** | |
| ***Žemiau aprašomi reikalavimai detalizuoja ir turi įgyvendinti šiuos VTAT veiklos procesus.***  *VTAT specialisto paskyrimo ikiteisminio tyrimo byloje prašymo pateikimas (P.2.):*    *Vizito derinimas inicijuojant vizitą EPP VTAT modulyje (P.3.):* | |
| 2.1. | Sukurti funkcionalumą, sudarantį galimybę VTAT koordinatoriui IBPS EPP suvesti duomenis ir publikuoti į IBPS apie savo (koordinatoriaus) ir specialistų aptarnaujamas teritorijas, darbo ir budėjimo grafikus, darbovietės kontaktus (kitą padaliniui aktualią informaciją) bei šiuo duomenis atnaujinti (žr. procesą P.2.).  Su Perkančiąja organizacija turi būti suderintos reikalingos duomenų įvedimo, peržiūros, koregavimo formos bei sukurti atitinkami grafikų peržiūros langai. |
| 2.2. | Sukurti funkcionalumą, sudarantį galimybę VTAT specialistui iš IBPS EPP pirmo lango ir konkrečios publikuojamos ikiteisminio tyrimo bylos inicijuoti, derinti, prašyti keisti, patvirtinti vizitus su IT subjektu (žr. procesą P.3.). |
| 2.3. | Sukurti funkcionalumą, sudarantį galimybę VTAT koordinatoriui ir VTAT specialistui IBPS EPP matyti VTAT specialistų užimtumą (atskirai pagal ikiteisminio tyrimo bylas (ikiteisminio tyrimo bylos kortelėje), bendrą užimtumą su galimybę informaciją filtruoti kalendoriuje ir ikiteisminio tyrimo bylos kortelėje). Atitinkamai turi būti sukurtos naujos sąrašinės formos, VTAT specialisto užimtumo, visų VTAT specialistų užimtumo peržiūros formos (žr. procesą P.2.). |

|  |  |
| --- | --- |
| 1. ***FUNKCIONALUMO, SUSIJUSIO SU ATSTOVAVIMU KONKREČIOJE IKITEISMINIO TYRIMO BYLOJE, SUKŪRIMAS IBPS EPP*** | |
| ***Žemiau aprašomi reikalavimai detalizuoja ir turi įgyvendinti šiuos VTAT veiklos procesus.***  *VTAT specialisto paskyrimas bylai (P.4.):*    *VTAT specialisto pakeitimas ar atstovavimo nutraukimas (P.5.):*    *Procesinių dokumentų teikimas VTAT specialistui ikiteisminio tyrimo byloje (P.6.):* | |
| 3.1. | Sukurti funkcionalumą, sudarantį galimybę VTAT koordinatoriui, gavus iš ikiteisminio tyrimo subjekto į IBPS EPP publikuojamą ikiteisminio tyrimo bylą prašymą skirti atstovą pagal įstatymą (VTAT), ar paskirti VTAT specialistą dalyvauti ikiteisminio tyrimo veiksmų atlikime, iš konkrečios ikiteisminio tyrimo bylos surašyti procesinį dokumentą - pranešimą, įgaliojimą (parenkant iš sąrašo vieną ar kelis VTAT specialistus) ar kt. proc. dokumentą ir iš IBPS EPP pateikti pasirašytą procesinį dokumentą ikiteisminio tyrimo subjektui į ikiteisminio tyrimo bylą (žr. procesą P.4.). ***(naujai sukurtų procesinių dokumentų formų (susijusių su atstovavimu, ne mažiau kaip 2 formos) pasirašymo ir naujai sukurtų automatinių užduočių funkcionalumo procesas turi būti analogiškas IBPS EPP esantiems sukurtiems procesinių dokumentų kūrimo, pasirašymo ir automatinių užduočių veikimo procesams).*** Turi būti sukurtos validavimo taisyklės, leidžiančios patikrinti skiriamų VTAT specialistų užimtumą pasirašymo metu (ar, kol vyko paskyrimas, VTAT specialistas netapo užimtu). Pasirašius paskyrimą, nurodytiems VTAT specialistams turi būti išsiųsti pranešimai apie įvykusį veiksmą. |
| 3.2. | Sukurti funkcionalumą, sudarantį galimybę VTAT koordinatoriui IBPS EPP konkrečioje ikiteisminio tyrimo byloje surašyti procesinius dokumentus, susijusius su atstovo pagal įstatymą (VTAT) ar VTAT specialisto pakeitimu, ar atstovavimo nutraukimu (žr. procesą P.5.). |
| 3.3. | Sukurti funkcionalumą, sudarantį galimybę VTAT koordinatoriui IBPS EPP matyti visas kuruojamų VTAT specialistų publikuojamas ikiteisminio tyrimo bylas (su galimybę filtruoti pagal VTAT specialistus, atstovautinus asmenis) ir jose esančią informaciją bei procesinius dokumentus (žr. procesą P.4.). |
| 3.4. | Sukurti funkcionalumą, sudarantį galimybę VTAT specialistui gauti informaciją (pvz. tarnybos el. paštu, ar kitu tarnybiniu kontaktu) apie VTAT koordinatoriaus VTAT specialisto paskyrimą, pakeitimą, atstovavimo nutraukimą konkrečioje ikiteisminio tyrimo byloje ir ikiteisminio tyrimo subjekto patvirtinimą, pakeitimą ar atstovavimo nutraukimą (žr. procesus P.4., P.5.) ***(turi būti sukuriamos informacinio pobūdžio automatinės IBPS EPP užduotys „Susipažinimui“)***. |
| 3.5. | Sukurti funkcionalumą, sudarantį galimybę VTAT specialistui teikti su atstovavimu susijusius procesinius dokumentus ikiteisminio tyrimo subjektui į konkrečią ikiteisminio tyrimo bylą, bei gauti iš ikiteisminio tyrimo subjekto su atstovavimu susijusius procesinius dokumentus (žr. procesą P.6.). ***(naujai sukurtų procesinių dokumentų formų (susijusių su atstovavimu, ne mažiau kaip 2 formos) pasirašymo ir naujai sukurtų automatinių užduočių funkcionalumo procesas turi būti analogiškas IBPS EPP esantiems sukurtiems procesinių dokumentų kūrimo, pasirašymo ir automatinių užduočių veikimo procesams).*** |
| 3.6. | Sukurti funkcionalumą, sudarantį galimybę VTAT koordinatoriui ir VTAT specialistui IBPS EPP pasirašyti procesinius dokumentus, susijusius su atstovavimu, kuriuos pasirašymui ir susipažinimui iš IBPS pateikė ikiteisminio tyrimo subjektas (žr. procesą P.6.). |
| 3.7. | Sukurti funkcionalumą, sudarantį galimybę VTAT administratoriui IBPS EPP matyti visas tarnybos ikiteisminio tyrimo bylas, jose esančią informaciją ir procesinius dokumentus, su galimybę ikiteisminio tyrimo bylų sąrašus filtruoti pagal VTAT kuratorius, VTAT specialistus, VTAT teritorinius padalinius ar kitus duomenis (žr. panaudos atvejų diagramą). |
| 3.8. | Visi kiti IBPS EPP esantys funkcionalumai turi būti ir IBPS EPP VTAT modulyje. |
| 1. ***NAUJŲ FUNKCIJŲ, SUSIJUSIŲ SU IBPS EPP VTAT MODULIU, SUKŪRIMAS IBPS*** | |
| ***Žemiau aprašomi reikalavimai detalizuoja ir turi įgyvendinti šiuos VTAT modulio veiklos procesus, bei IBPS EPP modulio procesus, kurie yra pateikti schemose ankstesniuose skyriuose.***  *VTAT specialisto įtraukimas į ikiteisminio tyrimo bylą IBPS (P.7.):*    *Vizito derinimas inicijuojant vizitą IBPS (P.8.):*    *IBPS byloje paskirto VTAT specialisto paskyrimas, pakeitimas, atstovavimo nutraukimas (P.9.):*    *IBPS ir IBPS EPP VTAT modulio duomenų mainų procesų diagrama (P.10.):* | |
| 4.1. | Sukurti funkcionalumą, sudarantį galimybę ikiteisminio tyrimo subjektui IBPS pirmame lange matyti publikuojamą VTAT tarnybos informaciją: VTAT koordinatoriaus ir specialistų aptarnaujamas teritorijas, darbo ir budėjimo grafikus, darbovietės kontaktus ir kitą informaciją susijusią su tarnyba (žr. procesą P.7.). |
| 4.2. | Sukurti funkcionalumą, sudarantį galimybę ikiteisminio tyrimo subjektui ikiteisminio tyrimo byloje pasirinkti VTAT koordinatorių ir užregistruoti ikiteisminio tyrimo byloje „VTAT koordinatorius“. Registruojamo dalyvio lange turi būti atvaizduojama ši VTAT koordinatoriaus informacija – pareigos, vardas, pavardė, tarnybos pavadinimas, adresas, darbovietės kontaktai ir kita su VTAT koordinatoriumi susijusi informacija, kuri bus suderinta su perkančiąją organizacija analizės metu (žr. procesą P.2.). |
| 4.3. | Sukurti naują procesinę padėtį „Atstovas pagal įstatymą (VTAT)“ (ikiteisminio tyrimo veiksmų pasirinkimo, pildymo funkcionalumas turi būti analogiškas kaip procesinė padėtis „Atstovas pagal įstatymą“ (žr. procesą P.7.). |
| 4.4. | Pakeisti VTAT specialisto ir atstovo pagal įstatymą (VTAT) registravimą ikiteisminio tyrimo byloje: dalyvio lange turi būti atvaizduojama ši VTAT specialisto, atstovo pagal įstatymą (VTAT) informacija - pareigos, vardas, pavardė, tarnybos pavadinimas, adresas, darbovietės kontaktai, koordinatoriaus duomenys (pareigos, vardas, pavardė, kontaktai), bei kita informacija, kuri bus suderinta su perkančiąją organizacija analizės metu. Asmens duomenų pažymoje automatiškai turi užsipildyti informacija, esanti dalyvio lange (žr. procesą P.7.). |
| 4.5. | IBPS pakeisti ikiteisminio tyrimo bylos publikavimą taip, kad VTAT koordinatoriui ir VTAT specialistui, atstovui pagal įstatymą (VTAT) ikiteisminio tyrimo bylos informacija būtų publikuojama automatiškai (ikiteisminio tyrimo bylos numeris, ikiteisminiam tyrimui vadovaujančio prokuroro pareigos, vardas pavardė, kontaktai, Ikiteisminiam tyrimo pareigūno pareigos, vardas pavardė, kontaktai, atstovautino proceso dalyvio procesinė padėtis, vardas, pavardė, gyv. Vieta, kontaktai, VTAT specialisto, atstovo pagal įstatymą (VTAT) proc. padėtis, vardas, pavardė, pareigos), bei kita informacija, kuri bus suderinta su perkančiąją organizacija analizės metu (žr. procesus P.2., P.7., P.10.). |
| 4.6. | Sukurti funkcionalumą, sudarantį galimybę ikiteisminio tyrimo subjektui inicijuoti, derinti, keisti, patvirtinti vizitus su VTAT specialistu, atstovu pagal įstatymą (VTAT). Suderinti vizitai turi būti atvaizduojami ikiteisminio tyrimo subjekto kalendoriuje. Taip pat patvirtinti vizitai turi būti atvaizduojami VTAT specialisto, atstovo pagal įstatymą (VTAT) proceso dalyvio lange (žr. procesą P.8.). |
| 4.7. | Sukurti 3 naujas procesines formas, susijusias su ikiteisminio tyrimo, atstovautino proceso dalyvio, duomenų teikimu VTAT koordinatoriui, VTAT specialistui, atstovui pagal įstatymą (VTAT) dėl VTAT specialisto parinkimo, pakeitimo, atstovavimo nutraukimo, nurodant kokius proceso dalyvius atstovaus ir kokių ikiteisminio tyrimo veiksmų atlikimui pasitelkiamas VTAT specialistas at atstovas pagal įstatymą.  ***(naujai sukurtų procesinių dokumentų formų pasirašymo ir naujai sukurtų automatinių užduočių funkcionalumo procesas turi būti analogiškas IBPS esantiems sukurtiems procesinių dokumentų kūrimo, pasirašymo, pateikimo į IBPS EPP ir automatinių užduočių veikimo procesams).*** |
| 4.8. | Sukurti funkcionalumą sudarantį galimybę ikiteisminio tyrimo subjektui konkrečioje ikiteisminio tyrimo byloje pagal gautą iš IBPS EPP VTAT koordinatoriaus pateiktą procesinį dokumentą, susijusį su VTAT specialisto ar atstovo pagal įstatymą (VTAT) parinkimu, pakeitimu, užregistruoti vieną, ar kelis VTAT specialistus ar atstovus pagal įstatymą (VTAT), juos susieti su atstovautinais proceso dalyviais (žr. procesą P.9.). |
|  | 1. ***IBPS PRIEŽIŪROS PASLAUGOS UŽSAKYTIEMS PAKEITIMAMS IR PATOBULINIMAMS ATLIKTI (PAGAL PASLAUGŲ VALANDINĮ ĮKAINĮ)*** |
| 5.1. | Sutarties galiojimo metu tiekėjas turi suteikti IBPS programinės įrangos priežiūros paslaugas užsakytiems pakeitimams ir patobulinimams atlikti, susijusiais su teisės aktų, reglamentuojančių IBPS veiklą, pakeitimais, taip pat apimančias IBPS programinės įrangos veikimo klaidų ir problemų, atsiradusių dėl perkančiosios organizacijos kaltės (klaidingai įvestų duomenų, klaidingai įvykdyto veiksmo ar kitokių klaidingų atvejų) šalinimą; sistemos duomenų bazės tvarkymą, optimizuojant sistemos darbą; taikomosios programinės įrangos optimizavimo darbus (indeksų analizavimas, naujų indeksų kūrimas, programinės įrangos modifikavimas užtikrinant efektyvų jos veikimą); IBPS veikimui reikalingos programinės įrangos ir tarpusavio sąsajų tvarkymą; IBPS administratorių konsultavimą (telefonu, elektroniniu paštu) dėl sistemos nepertraukiamo veikimo ir pagalbos teikimą sprendžiant problemas; pagalbos Užsakovui teikimas vykdant duomenų atkūrimą iš atsarginių duomenų kopijų; IBPS naudotojų valdymo sistemos taikomosios programinės įrangos tobulinimo darbus.  Nurodytos paslaugos perkamos pagal perkančiosios organizacijos poreikį, tiekėjui pateikus raštišką paslaugų užsakymą (sutartyje nustatytos formos paraišką). Kiekviename užsakyme gali būti užsakoma viena ar daugiau paslaugų. Po paslaugos užsakymo pateikimo, tiekėjas turi atlikti vertinimą, kiek specialistų darbo valandų reikalinga užsakymui įvykdyti, atskirai nurodant kiekvienos užsakymo dalies valandų kiekius. Taip pat nurodomas užsakymo įvykdymo terminas, nurodant kiekvienai užsakymo daliai atskirai. Užsakymo vertinimas turi būti atliktas per 5 (penkias) darbo dienas. Po vertinimo Užsakovas gali patvirtinti užsakymą, patvirtinti dalinai, nurodydamas dalis, kurios bus vykdomos, ar nutraukti užsakymo vykdymą. Patvirtinti užsakymai pradedami vykdyti, laikantis vertinime nurodytų terminų. Visi užsakymo derinimo etapai vykdomi elektroniniu būdu.  Paslaugos gali būti užsakomos iki pirkimo sutarties pabaigos likus ne mažiau kaip 60 (šešiasdešimt) kalendorinių dienų.  Už suteiktas paslaugas apmokama pagal tiekėjo pasiūlyme nurodytą fiksuotą IBPS priežiūros paslaugų įkainį (pagal paslaugų teikimo laiką). |

## Kiti reikalavimai

**4.1.Reikalavimai testavimui ir testavimo eiga**

Kuriamų atnaujinimų testavimui teikėjas PO techninėje aplinkoje savo sąskaita parengia ir konfigūruoja testines aplinkas.

Teikėjas turi parengti IBPS testavimo aplinką PO pateiktos techninės įrangos pagrindu, skirtą modifikuotos PĮ patikrinimui prieš diegiant ją į darbinę aplinką, ar kitiems naudotojų testavimo veiksmams atlikti. Diegimą vykdo atsakingi PO darbuotojai, t. y. turi būti sukonfigūruotas (ir dokumentuotas) programinės įrangos diegimo į testinę aplinką procesas ir priemonės taip, kad atsakingas PO darbuotojas programinę įrangą, pagamintą (sukompiliuotą) iš GitLab esančių išeities tekstų, galėtų įdiegti į testinę aplinką, valdyti diegimo konfigūraciją. Bet kokie programinės įrangos atnaujinimų diegimai į testinę aplinką turi būti galimi tik iš GitLab esančių išeities tekstų.

Testavimų metu įsitikinama, kad sukurta PĮ atitinka jai keliamus reikalavimus, yra funkcionali (atlieka visas numatytas funkcijas), yra naši ir ergonomiška.

Teikėjas pagal suderintą testavimo planą turi fiziškai dalyvauti priėmimo testavime, teikti konsultacijas, kaip turi būti atliekamas testuojamas veiksmas / funkcija / operacija pagal suderintus testavimo scenarijus, išsakyti savo komentarus ir siūlymus dėl rekomenduojamo klaidos kritiškumo lygio, informuoti testavimo dalyvius apie klaidos šalinimo terminą, taisyti klaidas.

Į testinę aplinką bus diegiama tik iš GitLab esančių išeities tekstų pagaminta IBPS.

Testavimo metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems PO darbuotojams.

**4.2. Reikalavimai diegimui**

IBPS įdiegia ir sukonfigūruoja PO turimoje PO gamybinėje aplinkoje. Diegimas vykdomas iteracijomis. Po įdiegimo turi nesutrikti gamybinėje aplinkoje įdiegtos taikomosios programinės įrangos veikimas.

Diegimą vykdo atsakingi PO darbuotojai, t. y. turi būti sukonfigūruotas (ir dokumentuotas) programinės įrangos diegimo į gamybinę aplinką procesas ir priemonės taip, kad atsakingas PO darbuotojas programinę įrangą, pagamintą (sukompiliuotą) iš GitLab esančių išeities tekstų, galėtų įdiegti į gamybinę aplinką, valdyti diegimo konfigūraciją. Bet kokie programinės įrangos atnaujinimų diegimai į gamybinę aplinką turi būti galimi tik iš GitLab esančių išeities tekstų.

Realizuojant sukurtą ar modifikuotą IBPS funkcionalumą negali būti sutrikdytas esamas IBPS funkcionalumas, kuriame nevykdomi pakeitimai, ar VRIS registrų bei kitų sistemų, su kuriomis IBPS integruotas, veikimo stabilumas. Tuo atveju, kai IBPS įgyvendinamas funkcionalumas įtakoja kitų, su IBPS sistema integruotų sistemų darbą arba jose reikalingi pakeitimai (pvz. keičiama integracinė sąsaja) paslaugų teikėjas turi sudalyvauti ir teikti visą reikalingą informaciją su IBPS sistema integruotos sistemos pakeitimus atliekančiai įmonei. Jeigu įkeltas funkcionalumas sutrikdo IBPS esančių funkcijų darbą, laikoma, kad paslauga atlikta nekokybiškai. Paslaugų teikėjas atlieka klaidų taisymą ir duomenų atstatymo darbus savo lėšomis. Paslaugų teikėjas turi užtikrinti PO darbuotojų konsultavimą visais su modernizuojamos IBPS bei IBPS EPP programinės įrangos diegimu susijusiais klausimais.

**4.3. Reikalavimai dokumentacijai ir išeities tekstams**

Teikėjas visą dokumentaciją turi parengti pagal bendrinės lietuvių kalbos taisykles.

Teikėjas dokumentų galutines versijas turi pateikti šiais formatais: elektroniniu (MS Word, Visio arba kitu lygiaverčiu, su PO suderintu formatu). Jų preliminarios (projektinės) versijos pateikiamos elektroniniu formatu.

Teikėjas turės parengti arba atnaujinti žemiau nurodytą dokumentaciją:

* Analizės ir projektavimo dokumentaciją;
* IBPS ir IBPS EPP naudotojo ir administratoriaus vadovus;
* IBPS techninę specifikaciją;
* IBPS duomenų architektūros modelį (su PO suderintu formatu);
* IBPS sistemos architektūros dokumentaciją (MS Visio, PDF ar kitu su PO suderintu formatu);
* Garantijos procedūros dokumentą.

Visi IBPS išeities tekstai turi būti pateikiami PO tų įrankių, kuriais jie sukurti, formatu ir nešifruoti. Paslaugų teikėjas privalės išeities tekstus perkelti į PO pateiktą programų išeities tekstų versijų kontrolės sistemos aplinką (GitLab).

Paslaugų teikėjas turi užtikrinti, kad darbų rezultatuose nebus panaudota ir (ar) įterpta ar įtraukta jokių intelektinės nuosavybės objektų, tame tarpe ir kompiuterių programų ar kompiuterių programų kodo, kurios licencijuojamos pagal GPL licencijas, kurių naudojimo sąlygos ar licencijos (i) draudžia naudoti arba apriboja tokio kodo naudojimą komerciniais tikslais, ar (ii) leidžia naudoti kompiuterių programų kodą su sąlyga, kad naudotojo sukurta kompiuterių programa bus licencijuojama pagal analogišką licenciją, ar (iii) leidžia naudoti kompiuterių programų kodą su sąlyga, kad naudotojo sukurtos kompiuterių programos kodas bus prieinamas tretiesiems asmenims. O jei panaudojama, paslaugų teikėjas pateikia PO visus reikiamus dokumentus ir duomenis pagal GPL licenciją.

**4.4. Rezultatų priėmimas**

Rezultatų priėmimas bus atliktas tik pašalinus testavimo metu nustatytus trūkumus.

Pakeista IBPS ir jos autorinės teisės turės būti perduotos PO nuosavybėn turtinėmis teisėmis.

Galutinių rezultatų priėmimas-perdavimas įforminamas priėmimo-perdavimo aktu. Jų kiekį ir periodiškumą tiekėjas turi suderinti su PO atskirai atsižvelgiant į finansavimo sąlygas.

**4.5. Reikalavimai pažeidžiamumų šalinimui**

IBPS negali turėti pažeidžiamumų, kurių įvertis pagal Bendrąją pažeidžiamumų vertinimo sistemos (Common Vulnerability Scoring System, CVSS) 3 arba vėlesnę versiją, nurodomas <https://nvd.nist.gov/>, yra 5 arba didesnis. PO atliks pažeidžiamumų įvertinimą ir pateiks šio įvertinimo ataskaitą Paslaugų teikėjui, taip pat IRD turi teisę nurodyti pašalinti kitus pažeidžiamumus.

IBPS EPP įdiegta programinė įranga (kuriamos aplikacijos ar standartinė programinė įranga) negali turėti Open Web Application Security Project (OWASP) Top 10 periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.

IS turi būti apsaugota nuo:

1. Neautentifikuotos prieigos;
2. Nesankcionuoto naudotojo sesijos perėmimo;
3. Nesankcionuoto duomenų perėmimo ar jų įterpimo;
4. Žalingo kodo įterpimo (angl. *Injection, XSS (Cross-sitescripting)*);
5. Kitų saugumo pažeidimų, kurie įvardijami OWASP TOP 10 (https://www.owasp.org) periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.

**4.6. Garantinė priežiūra, pastebėtų klaidų ir neatitikimų šalinimas**

Sukurtam ar modifikuotam IBPS funkcionalumui, pagal III skyriuje „Reikalavimai IBPS programinės įrangos priežiūrai“ 1-4 punktuose numatytus reikalavimus ar pagal poreikį sukurtai ir/ar modifikuotai IBPS programinei įrangai, suteikiama garantija, galiojanti visą sutarties laikotarpį. Garantinio laikotarpio pradžia laikoma sukurtos ar modifikuotos PĮ perdavimo - priėmimo akto pasirašymo data.

Garantinė priežiūra vykdoma iki sutarties galiojimo pabaigos. Teikėjas privalo vykdyti garantinį aptarnavimą viso sukurto ar modifikuoto IBPS funkcionalumo nuo jos eksploatacijos pradžios iki garantinio laikotarpio pabaigos. Garantinio laikotarpio metu tiekėjas turi užtikrinti visų pastebėtų trūkumų tinkamą pašalinimą, IBPS privalo būti darbinga, patikima ir atstatoma po trikdžių.

Garantinio laikotarpio metu elektronine forma turi būti vedamas pastebėtų klaidų ir jų būsenų kaupimo žurnalas, suteikta galimybė jį pildyti suteikiant įgaliotiems PO darbuotojams Taip pat Sutarties vykdymo metu visi incidentai dėl modernizuojamos įrangos registruojami Informacinių technologijų ir telekomunikacijų pagalbos tarnybos posistemėje <https://ittpagalba.vrm.lt/MSM/> ir perduodami Paslaugų teikėjui el. paštu spręsti incidentus. Spręsdamas incidentus, Paslaugų teikėjas el paštu gautą pranešimą apie incidentą automatiškai ar Paslaugų teikėjo darbuotojų pagalba turės užregistruoti savo incidentų valdymo sistemoje ir jam suteikti identifikacinį numerį  bei Perkančiajai organizacijai atsakyti apie užregistravimą, incidento sprendimą  el. paštu [ittpagalba@vrm.lt](mailto:ittpagalba@vrm.lt),  el. laiško antraštėje (angl. Subject), nurodydamas tą patį incidento  numerį, koks  buvo  gautas  siunčiant iš Informacinių technologijų ir telekomunikacijų pagalbos tarnybos posistemės. Išvardintais būdais PO atsakingiems asmenims turi būti galimybė pranešti apie IBPS ir EPP sutrikimus, reikiamas konsultacijas, reikiamus tobulinimus (naujo funkcionalumo kūrimą) ir pan.

Turi būti parengtos prieinamos ir PO tinkamos informavimo apie IBPS klaidas ir netikslumus, jų registravimo ir taisymo veiksmų būseną priemonės:

* PO ir tiekėjo suderinti telefonai;
* PO ir tiekėjo suderinti el. pašto adresai;
* klaidų registravimo IS;

Garantinio laikotarpio metu PO nurodymu ar teikėjui savarankiškai aptikus IBPS PĮ trūkumus, turi būti atliekami šie veiksmai:

* klaidų ar netikslumų registravimas;
* klaidų ar netikslumų taisymas, testavimas;
* atnaujinimas, diegiant klaidų ir netikslumų pataisymus;
* dokumentacijos tikslinimas.

Garantinės priežiūros paslaugos PO turi būti teikiamos oficialiai patvirtintu darbo laiku. Klaidos ir (ar) trikdžiai klasifikuojami:

* kritinė klaida – kai nustatyti trikdžiai ir (ar) problema, dėl kurių naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas;
* svarbi klaida – kai nustatyti trikdžiai ir (ar) problema, kurie kliudo vykdyti būtinas funkcijas, tačiau yra žinomas alternatyvus funkcijos vykdymas;
* kita klaida – kai nustatyti trikdžiai ir (ar) problema, kurie sukelia sunkumus naudojantis sistema, bet neįtakoja IBPS funkcijų veikimo ir nedaro jokio kito poveikio sistemai.

Tiekėjas privalo išanalizuoti ir pašalinti trikdžius ir (ar) klaidas tokiu grafiku:

* kritinės klaidos atveju – ne vėliau kaip per 4 darbo valandas;
* svarbios klaidos atveju – ne vėliau kaip per 8 darbo valandas;
* kitos klaidos – ne vėliau kaip per 20 darbo valandų.

Informacija (ataskaita) apie pašalintas ar pataisytas klaidas ir (ar) trikdžius turi būti atnaujinama ir pateikiama ne rečiau kaip kartą per mėnesį.

Sukurtam ar modifikuotam IBPS funkcionalumui garantinės priežiūros darbai turi apimti:

* konsultavimo darbus – PO darbuotojų konsultavimas darbo su IBPS klausimais telefonu ir (arba) el. paštu, dalyvavimas klaidų aptarimuose;
* neatitikimų šalinimo ir klaidų taisymo paslaugas;
* sugadintų duomenų atstatymą, kai gedimo priežastis yra tiekėjo modifikuotos IBPS netinkamas
* veikimas;
* sistemos duomenų bazės tvarkymas, optimizuojant sistemos darbą;
* IBPS IS veikimui reikalingos programinės įrangos ir tarpusavio sąsajų tvarkymas;
* IBPS IS administratorių konsultavimas (telefonu, elektroniniu paštu) dėl sistemos nepertraukiamo veikimo ir pagalbos teikimas sprendžiant problemas;
* pagalbos PO teikimas vykdant duomenų atkūrimą iš atsarginių duomenų kopijų.

**4.7. Kiti reikalavimai**

IBPS funkcionalumo ir funkcionalumo pakeitimų realizavimas neturi pareikalauti papildomos techninės ir licencijuojamos programinės įrangos arba papildomo finansavimo.

IBPS naujų funkcionalumų sukūrimas bei esamų funkcionalumų pataisymas turi užtikrinti duomenų nuoseklumą (angl. *consistency*), ne dalomumą (angl. *atomicity*), patvarumą (angl. *durability*) bei atskirtį (angl. *isolation*).

Naujai sukurti / modifikuoti IBPS funkcionalumai privalo:

* neįtakoti įprastinio IBPS naudotojų darbo (netrikdyti duomenų paieškos, įvedimo, koregavimo, dokumentų bei ataskaitų generavimo);
* neįtakoti IBPS duomenų bazėje saugomų duomenų, ataskaitų rezultatų, dokumentų turinio teisingumo;
* neperkrauti IBPS aplikacijų, komponentų, duomenų bazių, aplikacijų serverių;
* apdoroti duomenis realiu laiku.

## BAIGIAMOSIOS NUOSTATOS

Pagrindinė reikalavimų tenkinimo nuostata: naujai realizuoti/modifikuoti IBPS funkcionalumai, sauga, greitaveika, patogumas turi būti ne prastesni nei dabartiniai.

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktorė  Viktorija Rūkštelė | **PASLAUGŲ TEIKĖJAS**  **UAB „Insoft“**  Direktorius  Mindaugas Mikulėnas |