# PASLAUGŲ VIEŠOJO PIRKIMO–PARDAVIMO SUTARTIS

##### 2024 m. kovo 4 d. Nr. 15R-97

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas, perkančioji organizacija**), atstovaujamas direktorės Viktorijos Rūkštelės, ir **UAB „Insoft“** (toliau – **Paslaugų teikėjas, tiekėjas**), atstovaujamas direktoriaus Mindaugo Mikulėno, toliau kartu ar atskirai vadinami Šalimis, vadovaudamiesi Turto valdymo ir ūkio departamento prie Lietuvos Respublikos vidaus reikalų ministerijos viešųjų pirkimų komisijos 2024 m. vasario 15 d. posėdžio protokolu Nr. P-TVŪD-19, sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

* 1. Paslaugų teikėjas įsipareigoja Sutartyje nustatyta tvarka ir sąlygomis suteikti Integruotos baudžiamojo proceso informacinės sistemos (toliau – IBPS) programinės įrangos kūrimo, modernizavimo ir jos įdiegimo bei iki 600 valandų IBPS priežiūros paslaugas (įskaitant garantinę priežiūrą sukurtai ir modifikuotai IBPS programinei įrangai Sutarties galiojimo laikotarpiu) (toliau – paslaugos), kurių specifikacija nurodyta Sutarties 1 priede – Techninėje specifikacijoje (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

**2. SUTARTIES KAINA IR ATSISKAITYMO TVARKA**

2.1. Sutarties kaina – **iki 313 498,90** **Eur (****trijų šimtų trylikos tūkstančių keturių šimtų devyniasdešimt aštuonių eurų ir devyniasdešimt centų)**, įskaitant pridėtinės vertės mokestį (toliau – PVM). Sutarties kaina be PVM – iki 259 090,00 Eur (dviejų šimtų penkiasdešimt devynių tūkstančių devyniasdešimt eurų ir nulio centų). Detalios paslaugų kainos (įkainiai):

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Pavadinimas | Kiekis | Mato  vienetas | Vieneto kaina (įkainis) (Eur be PVM) | Suma (Eur be PVM) | Suma (Eur su PVM) |
| *1* | *2* | *3* | *4* | *5* | *6* | *7* |
| ***IBPS programinės kūrimas, taisymas ir įdiegimas (Techninės specifikacijos III skyriaus „Reikalavimai IBPS programinės įrangos priežiūrai“ 1-4 punktai)“*** | | | | | | |
| 1. | Naujų rolių sukūrimas | 1 | Vnt. | *14 950,00* | *14 950,00* | *18 089,50* |
| 2. | Funkcionalumo, susijusio su darbo laiko viešinimu ir vizitų derinimu su ikiteisminio tyrimo subjektu, sukūrimas IBPS EPP | 1 | Vnt. | *47 840,00* | *47 840,00* | *57 886,40* |
| 3. | Funkcionalumo, susijusio su atstovavimu konkrečioje ikiteisminio tyrimo byloje, sukūrimas IBPS | 1 | Vnt. | *97 825,00* | *97 825,00* | *118 368,25* |
| 4. | Naujų funkcijų, susijusių su IBPS EPP VTAT moduliu, sukūrimas IBPS | 1 | Vnt. | *59 475,00* | *59 475,00* | *71 964,75* |
| **Iš viso** | | | | | 220 090,00 | 266 308,90 |
| ***IBPS programinės įrangos priežiūros paslaugos (Techninės specifikacijos III skyriaus „Reikalavimai IBPS programinės įrangos priežiūrai“ 5 punktas)*** | | | | | | |
| 5. | IBPS priežiūros paslaugos užsakytiems pakeitimams ir patobulinimams atlikti (pagal paslaugų valandinį įkainį) | 600\* | Val. | 65,00 | 39 000,00 | 47 190,00 |
| **Bendra pasiūlymo kaina eurais (1-4 punktų bendra suma ir 5 punkto suma)** | | | | | 259 090,00 | 313 498,90 |

\* Nurodytas maksimalus valandų skaičius. Klientas paslaugas įsigys pagal poreikį ir neįsipareigoja įsigyti visos paslaugų apimties.

2.2. Į Sutarties kainą įskaitoma PVM, kiti mokesčiai, vertimo bei visos kitos išlaidos (taip pat ir PVM sąskaitų faktūrų teikimo elektroniniu būdu išlaidos), susijusios su tinkamu Sutarties įvykdymu.

2.3. Sutarties kaina negali būti keičiama per visą Sutarties galiojimo laiką, išskyrus Sutartyje numatytus atvejus.

2.4. Tinkamai ir faktiškai suteiktų paslaugų perdavimas ir priėmimas įforminamas paslaugų perdavimo–priėmimo aktu, kuris Sutartyje nustatyta tvarka pasirašomas Paslaugų teikėjo ir Kliento ir tik dėl tokių paslaugų, kurios atitinka Sutartyje ir Sutarties 1 priede nurodytus reikalavimus. Šalių pasirašytas paslaugų perdavimo–priėmimo aktas yra pagrindas PVM sąskaitai faktūrai išrašyti. Paslaugų priėmimas–perdavimas:

2.4.1. IBPS programinės įrangos priežiūros paslaugos, nurodytos Sutarties 1 priedo III skyriuje „Reikalavimai IBPS programinės įrangos priežiūrai“ 5 punkte, užsakomos esant poreikiui, užpildant Sutartyje nustatytos formos paraišką (Sutarties 2 priedas). Pagal kiekvieną paraišką atliktų paslaugų priėmimas–perdavimas įforminamas Sutartyje nustatytos formos paslaugų perdavimo–priėmimo aktu, kurį pasirašo Klientas ir Paslaugų teikėjas (Sutarties 3 priedas);

2.4.2. paslaugų, nurodytų Sutarties 1 priedo III skyriuje „Reikalavimai IBPS programinės įrangos priežiūrai“ 1-4 papunkčiuose, priėmimas–perdavimas įforminamas paslaugų perdavimo–priėmimo aktais, kuriuos pasirašys Klientas ir Paslaugų teikėjas. Paslaugų perdavimo–priėmimo aktų skaičių ir periodiškumą Paslaugų teikėjas turi suderinti su Klientu atskirai (Sutarties 4 priedas);

2.4.3. Klientas per 10 (dešimt) darbo dienų nuo Paslaugų teikėjo pasirašyto paslaugų perdavimo–priėmimo akto gavimo dienos priims tinkamas paslaugas, pasirašydamas paslaugų perdavimo–priėmimo aktą, arba raštu informuos Paslaugų teikėją apie atsisakymą priimti paslaugas, nurodydama pašalinti trūkumus per Kliento nustatytą terminą nuo raštiškų pastabų gavimo dienos.

2.5. Nuo paslaugų perdavimo–priėmimo aktų pasirašymo dienos suteiktų paslaugų nuosavybės teise pereina Klientui.

2.6. Už tinkamai suteiktas paslaugas Klientas su Paslaugų teikėju atsiskaitys mokėjimo pavedimu, pinigus pervesdama į Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo paslaugų perdavimo-priėmimo akto pasirašymo tarp Paslaugų teikėjo ir Kliento bei teisingos PVM sąskaitos faktūros gavimo dienos. Paslaugų teikėjas PVM sąskaitas faktūra turi pateikti elektroniniu būdu, kaip numatyta Lietuvos Respublikos viešųjų pirkimų įstatymo (toliau – VPĮ) 22 straipsnio 3 dalyje. Paslaugų teikėjui nepateikus PVM sąskaitos faktūros elektroniniu būdu, Klientas turi teisę nevykdyti mokėjimo.

2.7. Sutarties kaina/įkainis jos galiojimo laikotarpiu perskaičiuojama (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos Sutarties kainai/įkainiui. Raštiškai susitarus Paslaugų teikėjui ir Klientui ne vėliau kaip iki paskutinio paslaugų perdavimo–priėmimo akto pasirašymo dienos, perskaičiuojama tik ta Sutarties kainos/įkainio dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kainos/įkainio perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/įkainiui. Klientas taip pat turi teisę inicijuoti Sutarties kainos/įkainio perskaičiavimą dėl pasikeitusio (padidėjusio ar sumažėjusio) PVM. Sutarties kainos/įkainio perskaičiavimas įforminamas Sutarties Šalių pasirašomu susitarimu, kuriame užfiksuojama perskaičiuota Sutarties kaina/įkainis bei šio perskaičiavimo įsigaliojimo sąlygos. Sutarties kainos/įkainio perskaičiavimas dėl kitų mokesčių pasikeitimo nebus atliekamas.

2.8. Sutartyje numatytos paslaugų teikimo kainos gali būti perskaičiuojamos, jeigu Valstybės duomenų agentūros (www.stat.gov.lt) kas ketvirtį skelbiamo Ūkio subjektams suteiktų paslaugų kainų indekso J62. Kompiuterių programavimo, konsultacinė ir susijusi veikla pokytis (k), apskaičiuotas kaip nustatyta Sutarties 2.11 papunktyje, yra didesnis kaip 5 %. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.9. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, esant poreikiui ir perskaičiuotą pradinės Sutarties vertę.

2.10. Perskaičiuotos kainos taikomos paslaugoms, kurios užsakomos po to, kai Šalys sudaro susitarimą dėl kainų perskaičiavimo.

2.11. Naujos kainos apskaičiuojamos pagal formulę:

a\_1=a+(k/100×a), kur

a – vieneto kaina (Eur be PVM)) (jei ji jau buvo perskaičiuota, tai po paskutinio perskaičiavimo).

a\_1 – perskaičiuota (pakeista) vieneto kaina (Eur be PVM)

k – Pagal Ūkio subjektams suteiktų paslaugų kainų indeksą J62. Kompiuterių programavimo, konsultacinė ir susijusi veikla apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k =〖Ind〗\_naujausias/〖Ind〗\_pradžia ×100-100, (proc.), kur

〖Ind〗\_naujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla indeksas.

〖Ind〗\_pradžia – laikotarpio pradžios datos (mėnesio) Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla pokytis vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta Sutartis, pasiūlymo pateikimo termino datos mėnuo. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.12. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas vieneto kaina „a“ suapvalinama iki dviejų skaitmenų po kablelio.

2.13. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

2.14. Pirmosios peržiūros terminas netaikomas ir peržiūros dažnumas nėra ribojamas.

2.15. Sutarties 2.8-2.14 papunkčiuose numatytas Sutarties kainų perskaičiavimas įforminamas Sutarties Šalių pasirašomu susitarimu, kuriame užfiksuojami perskaičiuoti Sutarties įkainiai bei šio perskaičiavimo įsigaliojimo sąlygos, esant poreikiui ir perskaičiuota Sutarties kaina.

2.16. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti Sutartyje numatytų, tačiau dar nesuteiktų paslaugų ir privalo apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios Paslaugų teikėjo sankcijos, kylančios dėl sutartinių įsipareigojimų nevykdymo.

2.17. Sutarčiai taikoma fiksuotos kainos (Sutarties 3.1.1.1 papunktyje nurodytoms paslaugoms) ir fiksuoto įkainio (Sutarties 3.1.1.2 papunktyje nurodytoms paslaugoms) kainodara.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1. Sutartyje ir Sutarties 1 priede nustatyta tvarka ir sąlygomis suteikti Klientui Sutarties irSutarties 1 priedo reikalavimus atitinkančias paslaugas adresu Šventaragio g. 2, Vilnius, šiais terminais:

3.1.1.1. funkciniai reikalavimai IBPS programinės įrangos kūrimui, taisymui ir jos įdiegimui, (Sutarties 1 priedo III skyriaus „Reikalavimai IBPS programinės įrangos priežiūrai“ 1-4 punktai), atliekami pagal suderintą su Klientu paslaugų teikimo grafiką per **6 (šešis) mėnesius** nuo Sutarties įsigaliojimo dienos. Paslaugų teikimo grafikas (projekto veiklų tvarkaraštis) suderinamas su Klientu per 10 (dešimt) darbo dienų nuo Sutarties įsigaliojimo dienos;

3.1.1.2. Klientas, esant poreikiui, gali užsakyti iki **600 val.** IBPS programinės įrangos priežiūros paslaugų (Sutarties 1 priedo III skyriaus „Reikalavimai IBPS programinės įrangos priežiūrai“ 5 punktas). Klientas neįsipareigoja įsigyti iš Paslaugų teikėjo viso nurodyto IBPS programinės įrangos priežiūros paslaugų kiekio. Šios paslaugos teikiamos **6 (šešis) mėnesius** nuo Sutarties įsigaliojimo dienos;

3.1.1.3. teikti garantinę priežiūrą pagal Sutarties 1 priedo III skyriuje „Reikalavimai IBPS programinės įrangos priežiūrai“ 1-4 punktuose ar pagal poreikį (Sutarties 1 priedo III skyriaus „Reikalavimai IBPS programinės įrangos priežiūrai“ 5 punktas) sukurtai ir/ar modifikuotai IBPS programinei įrangai visą Sutarties galiojimo laikotarpį;

3.1.2. Sutartyje nustatyta tvarka pateikti Klientui pasirašytą paslaugų perdavimo–priėmimo aktą bei PVM sąskaitą faktūrą;

3.1.3. ne vėliau kaip per 3 (tris) darbo dienas nuo Sutarties įsigaliojimo dienos paskirti asmenį, kuris būtų atsakingas už ryšių su Kliento paskirtu atstovu palaikymą ir pranešti apie jį Klientui raštu (el. paštu);

3.1.4. nedelsdamas raštu informuoti Klientą:

3.1.4.1. jei laiku negali suteikti paslaugų;

3.1.4.2. apie pasikeitusius savo rekvizitus, teisinį statusą, paskirtą atstovą.

3.1.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.6. gavęs Sutarties 3.2.3 papunktyje numatytą Kliento raštišką atsisakymą priimti paslaugas, per Kliento nurodytą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.7. užtikrinti, kad Sutartį visą Sutarties galiojimo laikotarpį vykdys pasiūlyme (Paslaugų teikėjo užpildytoje formoje kvalifikacijai (pridedama) nurodyti ir Sutarties reikalavimus atitinkantys specialistai. Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) ar pasitelkiami papildomi specialistai tik gavus rašytinį Kliento sutikimą. Jei keičiami specialistai, kurių kvalifikacija buvo vertinama nustatant pirkimo laimėtoją, tai keičiamo specialisto kvalifikacija ir patirtis turi atitikti pasiūlyme nurodyto keičiamo specialisto kvalifikaciją ir patirtį. Keičiami ar pasitelkiami papildomi specialistai turi atitikti šiuos reikalavimus:

|  |  |
| --- | --- |
| **Kvalifikacijos reikalavimai** | **Atitiktį įrodantys dokumentai** |
| **Profesinis pajėgumas** | |
| Paslaugų teikėjas Sutarties vykdymui privalo turėti ne mažiau kaip žemiau nurodyta kvalifikuotų specialistų (ekspertų), kurie atitiktų žemiau nurodytus reikalavimus.  Vienas specialistas (ekspertas) gali vykdyti daugiau nei vienos srities specialisto (eksperto) funkcijas, jei jo kvalifikacija atitinka konkrečiam specialistui (ekspertui) keliamus reikalavimus.  **a) Ekspertas Nr. 1 – Projekto vadovas**  1) yra vadovavęs bent 1 (vienam) sėkmingai įgyvendintam (baigtam) registrų / informacinių sistemų kūrimo ir diegimo arba modernizavimo, ar priežiūros, ar palaikymo paslaugų projektui/sutarčiai;  2) turintis tarptautiniu mastu pripažįstamą projekto vadovo kvalifikaciją, patvirtintą PMP arba Prince2, arba Certified Project Manager IPMA sertifikatais, arba lygiaverčiais sertifikatais.  Ekspertas patirtį gali įrodinėti baigtais projektais/sutartimis.  **b) Ekspertas Nr. 2 – Informacinių sistemų architektas:**  turintis tarptautiniu mastu pripažįstamą informacinių sistemų architekto kvalifikaciją, patvirtintą Microsoft Certified Architect, Microsoft Certified Professional arba Oracle Certified Master Java EE 5 Enterprise Architect sertifikatais, ar lygiaverčiais sertifikatais.  **c) Ekspertas Nr. 3 –** **Informacinių sistemų analitikas:**  turintis tarptautiniu mastu pripažįstamą informacinių sistemų analitiko kvalifikaciją, patvirtintą OMG Certified UML Professional Intermediate arba lygiaverčiu sertifikatu.  **d) Ekspertas Nr. 4 – Programuotojas:**  1) turintis tarptautiniu mastu pripažįstamą programuotojo kvalifikaciją, patvirtintą ne žemesniu nei Oracle Certified Professional Java EE 5 Web Component Developer arba Microsoft Certified Professional, arba Microsoft Certified Solutions Developer arba lygiaverčiais sertifikatais;  2) turintis praktinę programuotojo darbo patirtį bent 1 įvykdytame (baigtame) informacinės sistemos/registro kūrimo ir diegimo ir/ar priežiūros, ar modernizavimo projekte (sutartyje), kurio objektas informacinės sistemos/registrai, sukurtos naudojantis JAVA ar lygiavertėmis technologijomis.  **e) Ekspertas Nr. 5 – Informacinių sistemų integravimo ekspertas:**  1) turintis tarptautiniu mastu pripažįstamą informacinių sistemų integravimo eksperto kvalifikaciją, patvirtintą Oracle Certified Expert Java EE 6 Web Services Developer sertifikatu ar lygiaverčiu sertifikatu;  2) turintis praktinę informacinių sistemų integravimo eksperto darbo patirtį ne mažiau kaip 1 (viename) sėkmingai įvykdytame (baigtame) IT sistemų integravimo projekte/sutartyje, kurio apimtyje kuriant ir diegiant, ar prižiūrint, ar modernizuojant informacines sistemas ar registrus naudojamos integracinės (duomenų mainų) platformos.  **f) Ekspertas Nr. 6 – Informacinės sistemos saugos ekspertas:**  turintis tarptautiniu mastu pripažįstamą informacinių sistemų (IS) saugos eksperto kvalifikaciją, patvirtintą Certified Information Systems Security Professional (CISSP) arba Certified Information Security Manager (CISM) arba lygiaverčiais sertifikatais. | Pateikti reikalaujamą patirtį ir kvalifikaciją įrodančius dokumentus:  1) Paslaugų teikėjo siūlomų specialistų (ekspertų) sąrašas (BS 15.4 punkte nurodytu atveju užpildyti 2 lentelę 6 TVŪD PD FK formoje), nurodant poziciją į kurią siūlomas specialistas (ekspertas) ir kurio specialisto (eksperto) reikalavimus atitinka.  Lentelėje nurodyti: kiekvieno siūlomo specialisto (eksperto) patirties, vykdant reikalavimuose nurodytas veiklas, aprašymas (vykdytos sutarties/projekto pavadinimas, data ir Nr., sutarties/projekto aprašymas, užsakovo duomenys, sutarties/projekto pradžia ir pabaiga (nurodant metus ir mėnesį), specialisto (eksperto) vykdytos veiklos/rolė, specifinė patirtis reikalaujamoje srityje, naudotos technologijos). Turi būti nurodyta tiek ir tokio pobūdžio sutarčių/projektų, kad pagal juose dirbtą laiką bei atliktas funkcijas, siūlomi specialistai (ekspertai) turėtų pirkimo dokumentuose reikalaujamą patirtį;  2) kiekvieno Paslaugų teikėjo siūlomo specialisto (eksperto) kvalifikaciją įrodantys galiojantys sertifikatai arba lygiaverčiai tarptautiniu mastu pripažįstami, reikalaujamą kvalifikaciją įrodantys dokumentai arba kiti lygiaverčiai įrodymai.  Jeigu pateikiamas lygiavertis dokumentas, jo lygiavertiškumą įrodyti turi Paslaugų teikėjas.  Mokymų kursų išklausymo pažymėjimai nevertinami.  *Pateikiami skenuoti dokumentai elektroninėje formoje.* |
| **Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais sąlygos, subteikėjų pasitelkimo sąlygos:**  *a) reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus Sutarčiai vykdyti.*  *b) Paslaugų teikėjas gali remtis kito (-ų) ūkio subjekto (-ų), tik tuo atveju, jeigu tie (jų darbuotojai) patys vykdys tą Sutarties dalį, kuriai reikia jų turimų pajėgumų.*  *c) subteikėją (-us) (subteikėjo specialistus) Paslaugų teikėjas gali pasitelkti tuo atveju,* ***jei pats Paslaugų teikėjas (jo pasitelkiami specialistai) atitinka nustatytą reikalavimą*** *ir**jeigu subteikėjai (jų darbuotojai) patys vykdys tą Sutarties dalį, kuriai reikia nustatytos kvalifikacijos.**Subteikėjas (-ai) (jo specialistai) privalo atitikti kvalifikacijai nustatytus reikalavimus ir pateikti tai įrodančius duomenis.* | |

3.1.8. laikytis Lietuvos Respublikos civilinio kodekso (toliau – CK) bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Klientui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.9. vykdyti nuolatines vertimo žodžiu ir raštu paslaugas, jei Paslaugų teikėjo siūlomi specialistai nemoka lietuvių kalbos. Išlaidos vertimo paslaugoms turi būti įskaičiuotos į bendrą Sutarties kainą;

3.1.10. Sutarties vykdymo laikotarpiui turėti palaikymo tarnybą (angl. **HelpDesk**) ar įvykių registravimo sistemą, kuri turi suteikti galimybes Klientui registruoti incidentus įvairiais klausimais;

3.1.11. teikdamas paslaugas, sunaudoti kaip įmanoma mažiau gamtos išteklių. Dėl šios priežasties visa su Sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas Paslaugų teikėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu;

3.1.12. neteikti jokios su Sutartimi susijusios informacijos Rusijos Federacijos, Baltarusijos Respublikos ir Kinijos Liaudies Respublikos subjektams (ar jiems atstovaujantiems asmenims) ir užtikrinti, kad Sutarčiai įgyvendinti (t. y. paslaugoms vykdyti) nebūtų pasitelkiami subjektai iš valstybių ar teritorijų, nurodytų sąraše, patvirtintame Lietuvos Respublikos Vyriausybės 2022 m. kovo 30 d. nutarimo Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“ 1.2 papunkčiu.

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją bei bendradarbiauti su Paslaugų teikėju, suteikti jam informaciją ir sudaryti sąlygas, reikalingas tinkamam Sutarties įvykdymui;

3.2.3. ne vėliau kaip per 5 (penkias) darbo dienas nuo pasirašyto paslaugų perdavimo–priėmimo akto gavimo dienos priimti faktiškai ir tinkamai suteiktas paslaugas, pasirašydamas paslaugų perdavimo–priėmimo aktą, arba raštu informuoti Paslaugų teikėją apie atsisakymą priimti paslaugas, nurodydamas suteiktų paslaugų trūkumus ir sprendimą, nurodytą Sutarties 4.2.2 papunktyje;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys privalo laikytis konfidencialumo įsipareigojimų. Konfidencialia informacija laikoma informacija, kuri Šalies pažymėta ar kitaip raštu nurodyta kaip privati ar konfidenciali arba informacija, kurią remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų Šalių veikla bei šios Sutarties vykdymu. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo, Paslaugų teikėjas turi pateikti Klientui jo specialistų (atsakingų už Sutarties vykdymą asmenų), vykdysiančių Sutartį, pasirašytus Konfidencialumo pasižadėjimus neatskleisti informacijos, kuri taps žinoma vykdant sutartį (Sutarties 5 priedas). Jei Paslaugų teikėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas.

3.4. Visi susitikimai (jei jų reikės) turi būti organizuojami nuotoliniu būdu, taip sumažinant aplinkos taršą (degalų išmetimą), išskyrus atvejus, kai fizinis susitikimas objektyviai būtinas.

3.5. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

3.6. Kiti Šalių įsipareigojimai nurodyti Sutarties 1 priede.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per 3 (tris) darbo dienas nuo raštiškų pastabų gavimo dienos;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo.

4.3. Kitos Šalių teisės nurodytos Sutarties 1 priede.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui turi teisę pasitelkti:

6.1.1. savo pasiūlyme nurodytus ūkio subjektus, kuriais grindžiama Paslaugų teikėjo kvalifikacija: UAB ,,Asseco Lietuva“ ir Mykolą Rutkauską;

6.1.2. kitus subteikėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugų teikėjui nebuvo žinomi kiti subteikėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties ar Sutarties etapo, kurio veiklas vykdys numatomas pasitelkti subteikėjas, vykdymo pradžios Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

6.2. Subteikėjo ar ūkio subjekto, kuriuo grindžiama Paslaugų teikėjo kvalifikacija, pasitelkimas nekeičia Paslaugų teikėjo atsakomybės dėl Sutarties įvykdymo.

6.3. Paslaugų teikėjas gali pakeisti ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija) ir subteikėjus, jeigu Sutarties vykdymo metu jie:

6.3.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.3.2. Paslaugų teikėjo pasiūlyme nurodyto ūkio subjekto, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose vadovaujantis VPĮ 46 straipsniu nustatytų pašalinimo pagrindų.

6.4. Apie ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų keitimą ar naujų papildomų subteikėjų pasitelkimą Paslaugų teikėjas iš anksto raštu turi informuoti Klientą, nurodydamas ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų pakeitimo ar naujų papildomų subteikėjų pasitelkimo priežastis ir būsimus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus. Pasitelkdamas ir vėliau keisdamas ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus Paslaugų teikėjas turi užtikrinti, kad ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai yra pajėgūs ir kompetentingi tinkamam jiems pavestų užduočių vykdymui. Ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai gali būti keičiami ar pasitelkiami nauji papildomi subteikėjai tik gavus rašytinį Kliento sutikimą. Jeigu keičiami Paslaugų teikėjo pasiūlyme nurodyti ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), Paslaugų teikėjas privalo pateikti jų pašalinimo pagrindų nebuvimą ir kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu juos pakeisti. Prieš duodamas sutikimą keisti Paslaugų teikėjo pasiūlyme nurodytus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), Klientas privalo patikrinti naujų, Paslaugų teikėjo pasiūlyme nenurodytų, ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), pašalinimo pagrindų nebuvimą ir kvalifikacijos atitiktį, taip pat atlikti patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Prieš duodamas sutikimą keisti Paslaugų teikėjo pasiūlyme nurodytus subteikėjus ar pasitelkti naujus papildomus subteikėjus, Klientas privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turės atitikti Sutarties 6.4.1 ir 6.4.2 papunkčiuose nustatytus kvalifikacinius reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 6.4.1. | Paslaugų teikėjas (jo pasitelkiamas jungtinės veiklos partneris) ir jo pasitelkiami subteikėjai negali kelti grėsmės nacionaliniam saugumui, kai ketinamos sudaryti Sutarties pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. | Duomenys bus tikrinami pagal iš kompetentingų institucijų gautą informaciją, VPĮ 47 straipsnio 8 dalyje nustatyta tvarka.  Paslaugų teikėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus. |
| 6.4.2. | Paslaugų teikėjas neturi interesų, galinčių kelti grėsmę nacionaliniam saugumui. Klientas draudžia pirkime dalyvauti tiekėjams, jų subteikėjams ar ūkio subjektams, kurių pajėgumais yra remiamasi, kurie patys ar juos kontroliuojantys asmenys yra registruoti (jeigu tiekėjas, jo subteikėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose. | Klientas iš Paslaugų teikėjo reikalauja šių (vieno ar kelių) dokumentų:  juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus Klientui priimtinus dokumentus. |
| *Pastabos:*  *1) Sutarties 6.4.1 ir 6.4.2 papunkčiuose nustatyti kvalifikacijos reikalavimai taikomi visiems ūkio subjektams (Paslaugų teikėjui, jungtinės veiklos partneriams [jeigu pasiūlymą teikia ūkio subjektų grupė] ir/ar kitiems ūkio subjektams, kurių pajėgumais remiamasi, subteikėjams), kiekvienas atskirai juos turi atitikti.*  *2) Jeigu Paslaugų teikėjas, jo subteikėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams Sutarties 6.4.2 papunktyje nustatytas kvalifikacijos reikalavimas (VPĮ 47 straipsnio 9 dalis) yra netaikomas.*  *3)* ***Paslaugų teikėjas dėl Sutarties 6.4.2 papunktyje nustatyto kvalifikacijos reikalavimo KARTU SU PASIŪLYMU privalo******PATEIKTI užpildytą pirkimo dokumentą „8 TVŪD PD ATITIKTIES DEKLARACIJA“.******Sutarties 6.4.2 papunktyje nustatyto kvalifikacijos reikalavimo atitiktį patvirtinančių dokumentų bus prašoma tik iš ekonomiškai naudingiausią pasiūlymą pateikusio teikėjo.***  *4) Sutarties 6.4.2 papunktyje nustatytam kvalifikacijos reikalavimui teikiami dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Kliento prašymu Paslaugų teikėjas turi pateikti dokumentus.* | | |

6.5. Tiesioginis atsiskaitymas su ūkio subjektais, kuriais grindžiama Paslaugų teikėjo kvalifikacija, ar subteikėjais nenumatomas.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas privalo būti užtikrintas pateikiant pirmo pareikalavimo neatšaukiamą besąlyginę (-į) Lietuvos Respublikoje ar užsienio valstybėje registruoto banko garantiją (originalą). Sutarties įvykdymo užtikrinimo vertė turi būti ne mažesnė kaip 5 (penki) procentai visos pasiūlymo (pradinės Sutarties) kainos be PVM.

7.2. Sutarties įvykdymo užtikrinimas turi būti pateiktas ne vėliau kaip per 10 (dešimt) darbo dienų po Sutarties pasirašymo ir turi galioti 7 (septynis) mėnesius nuo jo pateikimo Klientui dienos. Sutarties įvykdymo užtikrinimo dokumentai, Paslaugų teikėjui paprašius, grąžinami pasibaigus Sutarties terminui ir tinkamai įvykdžius Sutartyje numatytus įsipareigojimus.

7.3. Sutarties įvykdymo užtikrinimas turi užtikrinti, kad per 10 (dešimt) darbo dienų pagal pirmą Kliento rašytinį reikalavimą Sutarties įvykdymo užtikrinimą išdavęs bankas sumokės Klientui visą Kliento nurodytą sumą (kuri negali būti mažesnė nei 5 (penki) procentai nuo visos pasiūlymo (pradinės Sutarties vertės) kainos be PVM (Eur), jeigu Paslaugų teikėjas nevykdys ar netinkamai vykdys Sutartyje numatytus įsipareigojimus. Numatyta Sutarties įvykdymo užtikrinime suma yra minimalūs ir pagrįsti Kliento nuostoliai, kurių įrodinėti nereikia ir yra atlyginami Klientui pareikalavus.

7.4. Jei Paslaugų teikėjas nevykdo savo sutartinių įsipareigojimų dėl gedimų šalinimo garantinės priežiūros laikotarpiu Sutarties 1 priedo 4.6 skyriuje numatytais terminais, Klientas turi teisę be oficialaus įspėjimo ir neribodama kitų savo teisių gynimo būdų pradėti skaičiuoti delspinigius pagal lentelėje nustatytus dydžius:

|  |  |  |
| --- | --- | --- |
| Incidento svarbos lygmuo | Gedimo šalinimo termino viršijimas, valandos | Delspinigių dydis už pavėluotą valandą Eur |
| *1* | *2* | *3* |
| Kritinė klaida | 1 darbo val. | 50 Eur |
| Svarbi klaida | 1 darbo val. | 40 Eur |
| Kitos klaidos | 1 darbo val. | 20 Eur |

7.5. Jei Paslaugų teikėjas nevykdo savo sutartinių įsipareigojimų paslaugų teikimo grafike ar užsakymo vertinime numatytais terminais, Klientas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų)procentų dydžio delspinigius nuo laiku nesuteiktų paslaugų kainos be PVM už kiekvieną uždelstą dieną. Klientas turi teisę priskaičiuotų delspinigių suma mažinti savo piniginę prievolę Paslaugų teikėjui.

7.6. Jei Klientas nevykdo savo sutartinių įsipareigojimų Sutartyje numatytais terminais sumokėti Paslaugų teikėjui už tinkamai ir faktiškai suteiktas paslaugas, Paslaugų teikėjas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų) procentų dydžio delspinigius nuo laiku neapmokėtos paslaugų kainos be PVM už kiekvieną uždelstą dieną.

7.7. Tiesioginių nuostolių atlyginimas negali būti didesnis kaip Sutarties vertė be PVM. Šalys neatlygina viena kitai jokių netiesioginių nuostolių. Šioje Sutartyje nuostolių apribojimai netaikomi esant Šalies tyčiai ir dideliam neatsargumui.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo bei Sutarties 7.1 papunktyje numatyto Sutarties įvykdymo užtikrinimo pateikimo dienos ir galioja iki visiško Sutarties Šalių įsipareigojimų įvykdymo.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Sutarties Šalių nevykdo sutartinių įsipareigojimų ir tai yra esminis Sutarties pažeidimas, kita Šalis gali vienašališkai nutraukti Sutartį raštu prieš 20 (dvidešimt) dienų įspėjusi kitą Sutarties Šalį ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Šalys susitaria, kad esminiu Sutarties pažeidimu pagal Sutartį laikomi:

8.3.1. Kliento mokėjimo prievolės termino praleidimas ilgiau kaip 30 (trisdešimt) dienų;

8.3.2. Paslaugų teikėjo sutartinių įsipareigojimų, nurodytų užsakymo vertinime ar paslaugų teikimo grafike, terminų praleidimas daugiau kaip 30 (trisdešimt) dienų dėl Paslaugų teikėjo kaltės;

8.3.3. pasiūlyme nurodytų specialistų, kurių kvalifikacija ir patirtis buvo vertinama nustatant pirkimo laimėtoją ar vadovaujantis Sutarties 3.1.7 papunkčiu pakeistų specialistų, nepasitelkimas vykdant Sutartį;

8.3.4. Paslaugų teikėjui taikytų delspinigių bendrai sumai viršijus 15 (penkiolikos) procentų Sutarties kainos be PVM.

8.4. Klientas turi teisę vienašališkai nutraukti Sutartį pranešęs Paslaugų teikėjui prieš 30 (trisdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

8.5. Sutartis gali būti nutraukta VPĮ 90 straipsnio nustatytais atvejais ir tvarka.

8.6. Sutartis yra nutraukiama nedelsiant, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (VPĮ 87 str. 4 d.).

8.7. Sutartis bet kada gali būti nutraukta raštišku abiejų Šalių susitarimu ir kitais teisės aktų numatytais atvejais.

**9. SUTARTIES VYKDYMO SUSTABDYMAS**

9.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teises aktui, kuris turi įtakos šios Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuri kita perkančioji organizacija), Klientas turi teisę sustabdyti paslaugų ar jų dalies teikimo terminų eigą.

9.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas paslaugų teikimo terminas atnaujinamas.

9.3. Bendras visų sutartinių įsipareigojimų vykdymo sustabdymo terminas – iki 6 (šešių) savaičių.

9.4. Klientas ir Paslaugų teikėjas Sutarties 9.1 ar 9.2 papunkčiuose nurodytu atveju pasirašo susitarimą dėl sutartinių įsipareigojimų vykdymo sustabdymo, jame nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

9.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.

9.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, paslaugų teikimo terminas pratęsiamas tokiam laikotarpiui, kuriam jis buvo sustabdytas.

9.7. Atnaujinant sutartinių įsipareigojimų vykdymą Klientas ir Paslaugų teikėjas pasirašo susitarimą dėl sutartinių įsipareigojimų atnaujinimo ir, esant poreikiui, atnaujintą Paslaugų teikimo grafiką (projekto veiklų tvarkaraštį).

**10. KITOS SĄLYGOS**

10.1. Sutarties sąlygos galiojimo laikotarpiu gali būti keičiamos šioje Sutartyje ir VPĮ 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

10.2. Visi rezultatai ir su jais susijusios teisės, įgytos vykdant Sutartį, įskaitant autorines turtines ir kitas intelektinės ar pramoninės nuosavybės teises išskyrus asmenines neturtines teises į intelektinės veiklos rezultatus, yra Kliento nuosavybė, kurią Klientas gali naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų. Be išankstinio raštiško Kliento sutikimo Paslaugų teikėjas negali publikuoti straipsnių apie paslaugas, jais remtis teikdamas bet kokias paslaugas kitiems ar atskleisti iš Kliento gautą informaciją. Paslaugų teikėjas garantuoja nuostolių atlyginimą Klientui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas atsiranda dėl Kliento kaltės.

10.3. Klientas atsakingu už Sutarties vykdymą asmeniu skiria.

10.4. Šalių tarpusavio santykiai, neaptarti Sutartyje, reguliuojami CK ir kitų teisės aktų nustatyta tvarka.

10.5. Visi ginčai, kylantys iš Sutarties, sprendžiami gera valia ir bendru Sutarties Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

10.6. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi. Šalis, neinformavusi kitos Šalies per nustatytą terminą apie minėtus pakeitimus, negali reikšti pretenzijų, jog kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos Šalies rekvizitus.

10.7. Sutarčiai aiškinti bei ginčams spręsti taikoma Lietuvos Respublikos teisė.

10.8. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais, kitais adresais, kuriuos nurodė viena Šalis, pateikdama pranešimą.

10.9. Sutartis sudaroma vadovaujantis CK ir VPĮ, šio konkurso sąlygų ir pasiūlymo, pripažintu laimėjusiu, nuostatomis.

10.10. Sutarties neatskiriami priedai:

10.10.1. Sutarties 1 priedas – Techninė specifikacija, 27 lapai;

10.10.2. Sutarties 2 priedas – Paraiškos paslaugoms suteikti forma, 1 lapas;

10.10.3. Sutarties 3 priedas – Paslaugų, įsigyjamų pagal poreikį (užsakomų pagal techninės specifikacijos III skyriuje „Reikalavimai IBPS programinės įrangos priežiūrai“ 5 punktą) perdavimo-priėmimo akto forma, 1 lapas;

10.10.4. Sutarties 4 priedas – Paslaugų, nurodytų techninės specifikacijos III skyriuje „Reikalavimai IBPS programinės įrangos priežiūrai“ 1-4 punktuose, perdavimo-priėmimo akto forma, 1 lapas;

10.10.5. Sutarties 5 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 3 lapai.

PRIDEDAMA:

1. Paslaugų teikėjo užpildyta pasiūlymo forma, 13 lapų;
2. Paslaugų teikėjo užpildyta forma kvalifikacijai, 4 lapai.

**11. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel.: +370 5 271 7177  El. paštas: [ird@vrm.lt](mailto:ird@vrm.lt)  LT36 4040 0636 1000 1061  Lietuvos Respublikos finansų ministerija  Banko kodas 40400  Direktorė  Viktorija Rūkštelė | PASLAUGŲ TEIKĖJASUAB „Insoft“ Duomenys kaupiami ir saugomi Juridinių asmenų registre, kodas 302294870  PVM mokėtojo kodas LT100004466518  J. Rutkausko g. 6, 05132 Vilnius  Tel. +370 5 210 0660  El. paštas: info@insoft.lt  A. s. LT48 7044 0600 0665 7896  AB SEB bankas  Banko kodas 70440  Direktorius    Mindaugas Mikulėnas |

|  |
| --- |
|  |